url: =Japan kumpi te leh ZDF te Zogam apaina\nMay,6.2014 ni in Yankong MPC Zumpi ah Zomi Development Foundation –ZDF makai Pu Paul Pau in ih Zogam ahi Tedim/Tongzang/ Cikha/ hih ih Zogam sung ah Japan kumpi pan Palai pa leh ZDF ki pawl khawm in Galpi nih na a, Japan galkap asi te guh zong khawm na ding in lai va ten hi. May,7.2014 ni in Yankong pan Kalay pai khawm Kalay pan May,8.2014 ni ih Zogam Tedim khuapi ah May,9.2014 ni in Tedim khuapi pan Sing gial khua ah tung in May.10.5.2014 ni pan May,12.2014 ni dong Cikha Huam Sing gial gam, Kan sau gam, Tui khiang gam ah galpi nih na a, Japan galkap asi te guh te leh a van zat te uh zong khawm in lung kim tak in gual zawh na la uh hi. Jun kha pan July kha Khanih sung Zomi Development Foundation –ZDF ten ama ban Tedim khuapi huam leh Tonzang Huam sung teng zong lai ding in thukim na nei khawm uh hi.\nBANG PHAT TUAM NA OM DING\n1/ Galpi nih na hang in Kawlkumpi te tung huh na ka piak uh Mualtung miten ngah lo na hih man un Mual tung mi te kong huh thei na ding in hi thu mual tung mi te tawh bek sem khawm ding huh na kong pia ding uh hi cih na taw ki zui in 2013 kum in ih Zogam bup tang in Zomi Development Foundation –ZDF makai Pu Paul Pau leh Japan kumpi te thu kim nalai tawh Letmat (Suaikai) khawm uh hi.\n2/Tu Tung tang in ih Zomi te kipawl na bulpi a hi Tedim khuapi ah ZCD Makaipi te tawh Japan kumpi te palai ki kup khawm na nei,\n3/ ZCD Makaipi Pu Cin Sian Thang leh Kalay ZCD Committee te tawh kimuh khawm na nei.\n4/ Zomi khang No ki pawl na Kalay ZYA makaipi te tawh a Zumpi uh ah ki muh khawm na leh An Nek khawm nei.\n5/Japan Kumpi palai in mai lam hun ah Zomi nam te ka hih zawh zahzah in hong pan pih ding na hak sak na uh na Zogam uh ah ka sik na mun ka mu na ah na hak satnate uh tel tak in ka mu hi hong cihi.\n6/ Japan kumpi te leh Zomi Nam te mai lam hun ah na gam uh khan toh nading in ki pawl khawm ki thuah khawm toto lai ding in kam ciam na hong pia hi.\n7/Na Zogam uh ah Japan Kumpi lam a za lian pi khat tawh hong pai in Ki lem na kipum khat na ki it na nei khawmna khawmpi khat zong nei ding in kam ciam na hong pia hi.\n8/ Japan kumpi pan Ih Zogam Puah khawm zunn khawm ding in Zomi Development Foundation –ZDF tawh ki khut let khawm ding in hong gen in Zomi Development Foundation –ZDF pan thu kim na ki nei khawm hi.\nMun tuam gam tuam a aom kong it kong zah tak ka Zomi nam bup te’n ih Zogam khan toh na ding in thu ngen na tawh a hi zong in athu alai tawh a hi zong in nong pan khawm pih ciat na ding in Zomi Development Foundation –ZDF pan kong zawn uh hi.\nZDF pan NGAIH SUT NA PIAK NA\n1/ Ih Zogam khan toh na ding in ih tun na gam ciat ah migen thei te ahuh nuam NGOs te ahi zong in ki pawl na atuamtuam te tung ah gen in ih Zogam ah pai pih in hong huh na ding uh ih gen ciat na ding in ngaih sut na kong pia uh hi.\n2/ Ih Zogam khan toh na ding in ih Khua ciat ah Taih inn khat tek ih lam ciat na ding in ngaih sut na kong pia uh hi.\nSiang Gial Khua ten Vok khat leh ih Zongei na lam tawh Zam leh khuang Daak tal te tawh nasia tak in Japan kumpi palai leh ZDF te hong muak uh hi.\nLa dawng nih hong phuah uh hi.\nLaphuak – Nu Cing Go Sing gial khua\n(A) 1944 pan singgial tang tawn Japan galkap khuai bang hong hang ee.\n(B) Pupa ham bang na vai ciat a hei nang melma singgial pan sekpi ah na tai ee….\nPa Gin Khua Mang Sing Gial Hausa pa phuah\n(A) Nun nuam liim ngabang ih bual na gial tui van khua sing tan lam bang hong vel ding ci ee..\n(B) Lai zom Paul Pau kil bang hong khang Pupa gam zang gial tui van khua phual gia banh zuun khawm ni hong ci ee….\nZomi Development Foundation –ZDF sep khit na thu\n1/ A bei sa March ,25.2014 ni in Hai Ciin khua ah Zomi itna a khon khong Zato khat phut hi.\n2/May,19.2014 ni pan May, 21.2014 ni dong Thai gam ah Zatui tawh aki sai Mualtung mi te ki kup khawm na ah ih Zomi nam Bup tang in ZDF makai Pu Paul Pau, Hai Ciin Zato Makai Pu Ts. Kham Za Khup leh Numei leh Nau pang makai ZDF Nu Kang Cing te ki pai hi.\n3/ Ih Zogam ah tua bek Zato ki Phut lo in Tedim,Tonzang,Cikha Huam (A OhSuh)kim in Zato Phut ding in Zomi Development Foundation –ZDF pan ngim na ki nei hi.\nZomi Development Foundation –ZDF\nPh: 95(0)9400 534523


timestamp: atn

url: =Thuthak Tomkimcing 12 Jan 2014\nA.Shwe Parami Foundation pan Zonuamzang Sang theihsakna.\nShwe Parami Foundation pan in Zogam Tedim khuapi huam Zonuamzang sang vai theihsak na tangko khia ahihi. Hih Siamsin sang pen Adung avai 162ft x30ft Deituamtuam dei 8 hi in Kyats 520,00,000/- bei in kilam Siamsin sang in ahihi. Siampi pa in Siamsin sang ading Kyats 30,00000/ laigelh loh bu 520, Laigelh kung ( pen) 3600 pia ahihi. 7 Jan 2014 ni in Siampi pa leh NLD Makai Daw Aung San Suu Kyi in hon na nei zo ahihi.\nB. Puanlaisan zatzia ZOCUS in diksaklo.\nZomi Pasal te kizepna Puanlaisan Judson khawmpi kum 200 cin hun in neek khawm hawm ding thupha pia ding Siampi pa in a ngawng ah okh suk ahihi. Ahizong Tein 520 tawh Tedim Zonuamzang siamsin sang hong a, hong pai lutol te tutphah leh Anungdal in kikoih ahihi. Kuasawl in kizang kikopih ahi zong in Ngeina vang tawisang lam te in tutmun zem te PUANLAISAN zatzia diksa lo ahih man in leitung Zomi pasal te kizepna puanlaisan tutphah leh nungdal in zatding kideih hetlo ahihna theihsakna tangko khiat ding mipi in deihna leh lungngulhna nei ahihi.\nC.Pawsan buhtang man khang.\nKawlgamsung Shwe Boo khuapi kimpan in Pawsan Buhhumtang te Seu zakhat teh Tulzakua ( Seu 100= Kyats 900000/-) in mankhang ahihi. Kawlgam buh tampi pianna Irrawady kim ah zong antangman te khang ahihi. Buhtangte Kyats 26,000 hi a, kumlui buhtangte manham zaw lai ahihi. Shwe Bo Pawsan te mun khatkhat ah Kyats 36500 in kizuak kilei ahihi cihi. Thukan te banghang in antang man khang hiam cih lokho te adot ciang in thunei te in lo te mawk suh mang uh a, Lokho te kha sum khang cih om lo in kum pi nasem te kha sum bek khang ahihi cihi. Lokho mikhat in kingaih sun leng' lo kisuh sak in, lolai piang an te niam nono in thunei kumpi in leinuam cih pen liangko kikimlo ngawl kimek khuasak na ahihi cih lokho te tungpan ging khia ahihi.\nD.Laidal tung ah kinuihsan' Gamsung ah kikap ngekngek.\nKawlgam bup kikap nawn lo ding cih Khuapi sung Hotel hoih nono te ah Makai teng kimu zelzel ah nui liailiai uh hihi. Ahi zong Shan gamsung Mal lamgamteng ah SSA, RCSS, TNLA,KIA kingawm leh Kawlgam kumpi galkap te Jan 5 pan kipan kikap kik uh ahihi. Mualtung mite deihna kipia nuam lo tentan in' maikhak taktak pen Dawi hilo zaw a, Thunei te hizaw ahihi cihi.


url: =Midang pasal tawh alumkhawm numeikhat aguaktang in khuasung ah kivakpih :: ZOMI DAILY\nposted on 13 March 2017 at 4:41 pm Lomkholna: China, News, Sawltak, World\nChina ah papi khat in azi theihlohkal in numeidangkhat na lumkhawmzel ahih manin, azi in atheihciang hehlua mahmah in tua numeinu pen aguaktang in khuasung ah vakpih cih Mirror pan kiza hi. Hehlua mahmah ahih manin athuhkikna in tua numeinu dan apiakna in aguaktang in vakpih cihi.\n(Theih khinkhian dingin: Midang te pasal tawh aomkhawm numei te pen Mangpau in “Mistress” kici hi, Kawlpau in အပျော်မယား kici hi. Numei theih ngeilohkhawng zahtakna tawh Mistress ci’n mawksap khakding kidop huaihi. Amin natheih ngeilo numei khat na sapnopleh “Miss” cile ci’n khialh omlozaw khading hi.)\nAzi in agenna ah apasal pen kalkhat in khatveita tawlpikhatsung mangcip dildelzel in, bangmah ki thuzakna omvetlo in omcipthei cihi. Amahzong muangmawhpian in asulzuihzuih leh anunung ah numei khattawh lupnatung ah aomkhop laitak tuakkhamawk ahih manin hehlua mahmah hi.\nTua numei Mistress nu pen asampan in mancippah in, khuasung ah vakkhiat pihpahlian cimawk hi. Anawituam Bra beklianmah silhgeigai in, Handbag khat kuahlanglang kawmin khuasung mipimai tengah vakkhiatpih kawikawi cihi.\nNungkhasung in China, Sichuan Province sung aom Yibin City sungah thupiang hi a, khuasung ah vakpih kawikawi in mitampi takin enzihziah uhhi.\nVideo: Furious wife parades her husband’s mistress NAKED in the streets\nTua Video Record abawl Chichi Chan kici ii genna ah Midang khat ii pasal tawh alumkhawm himawk ahih manin Mistress numeinu pen kuamah in hehpihlo uhhi.\nMistress numeinu zong ama khialhna kithei ahih manin, mawhnadan akipiak bangbang in zuipahlel cihi.\nHihbang in midangte agamtatloh nadingin Warning piakna khat ahih manin hoihmahmah hi. Midang te’nzong agamtatna uh anungsang ah bangin zuithei cih aphawkding uh kidopnading hipah hi ci’n Video Record abawlpen in genkhia hi. Laisim te’n na utdandan uh na Comment dihvou leh 🙂 ZD Sawltak #zomidaily\nPrevious: Malaysia gamsung ah IS migilo tetawh akizom mi 7 kimatbeh leuleu ~ ZD\nNext: Nasep nadingin Company ahoihpen kiteelna ah Google in akhatna ngah ~ ZD


url: =Adventist Youth Camp ~ MUC\nAdmin 7:57:00 PM Articles, ZOMI SDA NEWS\nMUC Adventist Youth sungah kilawmtatna hong khan nading, akhang akhangin khangnote nuntakna ah minuai ah omlo in hauhna leh pilna, lawhcinna tawh midangte sangin madawk zaw in na lianpi sep zawh nading leh khakhanlawhna leh kipuahphatna MUC gambup ah hong om theih nadingin Youth Camp ah hong khanglosak dingin Khasiangtho thupha dawh dingin a bawl sawm i hihi. Topa in kumthak 2017 sungah lawhcinna leh daupaina hong omsak nadingin khitui tawh khaici tuh dingin kuankhiat a kisawm hia, khitui tawh khaici a tuh mi in lungdam in kikona tawh inn ciah ding hi cih kong theisak hi.\nKipawlna khat peuhpeuh ah a picin theihna leh na lianpi a kisep zawhna ii hatna pen khangnote thahatna tawh kiciamteh hi. Khangno thanemna munah khuasung, pawlsung, gamsung, kipawlna khat peuhpeuh thanem hi. Adventist khangno kipawlna in kawl gam Pasian thu hong tun zawh kum 100val sungah a kisem lo makaite muhkhak ngiat nai loh maikaite in mu ta leh a sep zawh nailohte pen MUC Adventist Youth in muhsawm sepsawm pah ding ahihi. I pawlpi hong thanemsak teng ngeina hoihlote zongkhia in ngeina hoih tawh khek sawm ding hi hang.\nYouth Camp picinna dingin Steering Committe pawl khat muanna tawh hong kiseh hi. Na lianpi i sep sawm leh miksite thu i sinbeh kul hi. Kipumkhat in mapang khawmin sem khawm leng i 'Youth Camp' hong picing ding a cinuam ka hihi. Myanmar Union Conference dinkhiat zawh gambup Youth Camp kibawl cilna ahih manin zong tha ngah ciat ding in kong um hi. A hizong pawi bawl zawh nadingin i mai hong khak haksatna mualpi om a tua in " Money" sum ahihi. Na lianpi hong sem theisak ahk hong lawhcingsak lo thei sum ahihi.\nFunds ngah nading kilungkham pah hi. Tuipi gal a om i sanggamte in zong MUC Youth Camp bawh zawh na dingin pan hong lakpih le uh cin muanna tawh hong kiseh hi. Tua leh MUC gambup ah pawlpi khat ah i pawi bawl zawhna dingin satan piak zah ding kiseh hi. USA ah Youth Camp adingin Fundraising hong bawlpih dingin (Sia Khaipu, Sia Mangpu, Sannuamnu Manlek, Sia Sawmtawng, Sia Khaimok) muanna tawh kiseh hi. Malaysia pan Sia Khendo, Kampi (ngente) muanna tawh kiseh hi. Thailand leh Singapore pen Pr. Khamkhen muanna tawh kiseh a, Australia pen Sia. Mungno (Khup Sawm Mung) muanna tawh kiseh hi.\nYouth Camp pen December 15- 19 sung hi ding a, Zintun ni 15, ciahni 19 ni hiding hi. Topan hong huh a Fund hong muhsak peuhmah in Sia Khenno tungah sum nong khaksak unla, officerte khat peuhpeuh tung ah zong thu hong zasak un. Topan na lianpi a sem zo dingin muanna tawh i kiseh bang a sem zo ding thupha hong pia ciat ta hen.\nPhone tawh kong tei ciauciau hin kong at nai lohte hong at lai ning khialhnate ngaihdam bawm ah\nSia Kap Do (MMCCollege)


url: =Cidamna : Internet Connection Hatlo Zatna In Lungtang Kinawh Sai Sak In Lunggimna (Stress) Piangsak. Agelh - Sianu Vung Hau Lun - Laibu Saal\nHome > Thuluui/Articles > Cidamna : Internet Connection Hatlo Zatna In Lungtang Kinawh Sai Sak In Lunggimna (Stress) Piangsak. Agelh - Sianu Vung Hau Lun\nCidamna : Internet Connection Hatlo Zatna In Lungtang Kinawh Sai Sak In Lunggimna (Stress) Piangsak. Agelh - Sianu Vung Hau Lun\nInternet Connection Hatlo Zatna In Lungtang Kinawh Sai Sak In Lunggimna (Stress) Piangsak.\nInternet tungpan video et ciang ahi zongin, Webpage tuamtuam ah lut ciang ahi zongin, Facebook, Viber, a kipan internet zat laitak in connection hatloh luatna hangin azang nu/pa lungtang hong kinawh sai a lunggimna (stress) hong thuak hi ci-in Ecrisson kipawlna in mukhia uh hi.\nTua bangin internet connection a hatlo pi-in a zangte' lungtang kisai pen mi pongman (ပံုမွန္) khat' lungtang kisai saang 38% khang zaw in lunggimna thuak zaw uh hi ci-in Ecrisson kipawlna in genkhia hi.\nEcrisson kipawlnate-in a kantelna uh ah mi pawl thum in khena a pawl khatnate pen internet connection hat mahmah zangsak uh hi. A pawl nihnate ahih leh internet connection hat lualo zangsak uh aa, a pawl thumnate internet connection a hat vetlo zangsak uh hi. Tua ciangin internet a zang mikim' lungtang kisai daan, a khuak nasep zia uh leh a mit hah ziate uh limtak a sittel uh ciangin a pawl thumna ahi internet connection a hat vetlo a zangte' lungtang leh khuak nasepzia a manloh lam mukhia uh hi.\nTua bek tham lo-in internet zat laitak in connection second nih kiim a zekaina bek nangawn in lunggimna a zahnih in khangsak thei hi ci lai uh hi.\nLunggimna (Stress) in lungsim leh Pumpi' cidamna hong koici Siatsak thei\n• ciapteh hatna hong kiamsak thei\n• Thu khentat siamna kiasak thei\n• Hong hehbaihsak thei\n• Hong lungkiasak thei\n• Dipnasak, Lungtang kinawh saisak\n• Gilpi nasep nawngkaisak (Indigestion)\n• Sungpai (ahkl) sungkhaksak thei\n• Zunsuak munsak\n• Sisan sunga a khumdat kikhelsak\n• Lungamsak , Luaksuaksak cih bangte beklo a dang a piansak tuamtuam zong tampi omlai hi.\nTua hi aa Stress hun sawt thuak toto lehang a lauhuai lungtang natna leh lungsim damlohnate kingah thei ahih manin Internet connection hatlo sawt zatloh ding thupi mahmah hi. Internet zat ding a kisap leh zong Connection hoih hun tel siamin zat ding thupi ding hi.\nhttp:// en. wikipedia .org/ wiki/ Stress.%28 biology % 29\nItem Reviewed: Cidamna : Internet Connection Hatlo Zatna In Lungtang Kinawh Sai Sak In Lunggimna (Stress) Piangsak. Agelh - Sianu Vung Hau Lun Description: Rating: 5 Reviewed By: Cinpu Zomi


url: =SoyNut Butter te E.coli natna tawh kizopna om ahih manin nekding lauhuai ~ ZD :: ZOMI DAILY\nSoyNut Butter te E.coli natna tawh kizopna om ahih manin nekding lauhuai ~ ZD\nposted on 5 March 2017 at 9:49 am Lomkholna: Health, News, Sawltak, World\nMi pawlkhat te Peanut (Mipe, Leibe, Mawngphal) tawh aki lemvetlo, Peanut Allergy omthei hi. Tuate nekding in Peanut Butter zattang in zattheihding akibawl “SoyNut Butter” akici nektheih khatpen E.coli (gilsung natna namkhat) tawh kizopna om ahih manin, abawlkhia Company te’n sapkikna Recall bawl uh cih Fox News pan kiza hi.\nHih abawlkhia Company te pen “I.M. Healthy SoyNut Butter Co.” te hi uh a, USA gamsung aom Illinois State pan ahihi. SoyNut Butter tawh kizomin E.coli Case akizom 12 bang omkhin ahih manin, nekding lungmuanhuailo ahih manin Recall akibawl ahihi.\nHih SoyNut Butter tawh kizom in E.coli Case apianna State tepen Arizona, California, Maryland, New Jersey, Oregon sungteng ahihi. Illinois public health Director Dr. Nirav Shah in agenkhiatna ah hihtawh kizomin E.coli natna apiangte pen huaisialuapi hilo a, ahi zongin pawlkhat te adingin lauhuai mahmah theihi. Adiakdiak in naupangno te adingin lauhuai phadiak dinghi ci’n genkhia hi.\nHih nektheih abawlkhia Company te ngiat inzong a website tungah hihbang in pulakna gelhkhia uhi.\nConsumers who have purchased I.M. Healthy Original Creamy SoyNut Butter should not consume the product.\nI.M. Healthy Original Creamy SoyNut Butter aleikha peuhmah in nane hetkei un cimawk hi.\nRelated: Japan gampan kibawl nektheih Muji leh Natto Brand te kidop huai ~ ZD\nAdang Brand tuamtuam nekding tampi omlel ahih manin, nekding lauhuai akici te neklohmah hoihpenpah khading ahih manin na meltheih tanau te naki hilhsawn un. ZD Sawltak #zomidaily\nPrevious: USA aom “Home Depot” Company in nasemding mi 80,000 behlapsawm ~ ZD\nNext: Malaysia, Penang ah mawtaw khatin singkung phukha in meikuang, mi 1 si ~ ZD\n5 March 2017 at 4:17 pm\nE CoLi natna zo pau in bang?\nZD Sawltak says\n5 March 2017 at 4:50 pm\nZopau in bangcileng ahoihtam hongphuak dihve lawm\n5 March 2017 at 5:50 pm\nTheileng gen ding hi pah mah hi ven?? Lu natna maw pum lam maw khe lam zaw, theiloh man hi e.\nMedical Doctor hilomawk ihhih ciang a, Zopau tawh amal atulianding agenpak theilo hizaw ungei. Gilsung lamtawh kisai natna hi. Hih nasim lecin kitelzaw inteh.\nEscherichia coli (E. coli) a bacterium commonly found in the intestines of humans and other animals, where it usually causes no harm. Some strains can cause severe food poisoning, especially in old people and children.\n6 March 2017 at 3:48 pm\nGilsung natna nong cih uh telpah pah ing, manglai theihloh man ZD sung a sim hi veng. Lungdam mah ing ZD tanu te.\n6 March 2017 at 4:16 pm\nNong simsakzel lungdam ei maw, ki kumkhawm zelzel niei\nZogam thuthang: Mivom musolman te Ciau pan Kawlpi kipuak\n“No More Chin” ~ Pau Do Lian\nAugust 24 khit Kawlgam khuahun ~ Pu Thangboi\nZomi Oxygen Plant Project $120000 tawh bul panding\nLife Insurance leh Health Insurance kilamdanna ~ Dr. Do Kham\nTulaai leitung Thuthang Tuamtuam Updates October 29, 2014\nVondeih Kep Ding – 104 (Dimno’ Pa)\nSingapore Shopping Mall pan pasalno khat akiat laitak Video kikhah ~ ZD\nDimno’ Nu laikhak – 12\nSouth Korea President in Impeachment Vote tuak ~ TK Lian


url: =Laklawhna lauhuai ~ Tdkhen :: ZOMI DAILY\nposted on 21 February 2020 at 1:30 pm Lomkholna: Article, Tdkhen\n1. Konggei-ah ding… lut lah lut lo… a lutnuamte kham… gimna thuak ding… Mt 23:13… (Angsung a en makai).\n2. Vot lah votlo, sa lah sa lo, laklawh… kam sung pan siakhia ding… Mang 3:16… (A nuam khop beka omna).\n3. Za khin napi-a um lo… na mitin na mu dinga na ne kei ding… 2Kum 7:2. (Ngawngkhauh sihpih).\n4. Khuavakna tungin, vantung hehpihna ciam khinin a tawpkikte maisak nading om lo… mei khulna thuak ding… Heb 6:4-8. (Nungtolh paisuak).\n5. Farisaite gimna thuak ding… biakpiakna thei mahmah napi’n a ut teng bek uh hih… a utlohte nusia… Lk 11:42-44. (Ut dandan-a biakpiakna).\n6. Thukham siate gimna thuak ding… sep ding mu napi-a sem lo… midangte vangik suan… Lk 11:45-46. (Mi’khut-a gul man nuam).\n7. Kihilhhilh khinin thei mahmah napi-a mang nuam lote bawlphat kik zawh nawnloh zahin kisia ding… Pau 29:1. (Ut bangbanga tatna… ‘Langbawm a ekah awk’).\n8. I deihteelna pen Pasian in hong pia…ahi zongin i siat nading na hizaw. Late 16:15. (Pasian hungaih lo, i deih khat bulphuh).\n9. Judah Iskariot in Jesu leh sum mukakin, sum na teel laklawh a, kisikin guiawk lum… Mt 27:3-6. (Jesu maw, a thupha, koi teel ding).\n10. I ngim, i tup, i sep khat tawh lungkim lo-a, lunghiangin na dang tawh i buai’leh Lot’zi bangin kikung’din thei… Pian 19:17,26. (A lunghiang mi in tawntun lo).\n1. Mite’ munah om napi a, i kihihsak pianleh mival kisuak ding hi. (Kimavang theilo ding).\n2. A kigen khempeuh, “He he” i cihkhit liangleh mathak kila ngamlo ding hi. (Kitualniam ding).\n3. A hoih khempeuh bawh kei ni; i siamna mun san bekah kihel ni; pahtakna in mihing’ maban hi. (NaTalent theisiam in).\n4. I phun theih nading munte pe’l ni; phunna in thupha gal ahi hi. (I gial a kituaklo mun om thei).\n5. Bak in vasa lakah gal omleh, ‘zusa ka hi’ ci-in, zusa lakah gal omleh, vasa ka hi’ a ci hi. Ganhing lakah a vang neilo pen ahi hi. Tua mah bangin kikholhpih a laih kawikawite a vang bei hi. (Ngim leh tup mel neilo, kikhualna om lo, mi’tunga kingakna).\n6. Thei napi-in a theilo kipang leh a ihmu kipang mi kibang hi. Phot hakin, kiphong veve-leh a maa sangin sia zaw thei hi. (Kilukhuh nuntak, biing nuntak, a ki-awnghon nuamte, ‘Humpi zahlak piaunel baak’ a cih om thei, photphot kul lo).\n7. Na Talent lopi panmun hong kipiakleh nolh ngam in. Mite’ lamet na bat keileh a maa sangin na sia zaw ding hi. (Pualam en kha; a sungthu en lo; David kumpi’n a kiteelna ngaihsun in).\n8. Kineihna tawh kipholakin kilang laklawh kei in. A taksang mite bek na pawl hiding a, na pawl kip lo ding hi.(Sehnel tunga inn lam a cih kibang ding hi).\n9. Na lawmte in a unau kisiatna thu na tungah hong gen’leh, kuppih lua kei in; hunkhat ciangin hong kilem kik ding uh a, lawm na taan kha ding hi.(Mawhphelh molhtum thuak om thei).\n10. Mi khat in na tungah thusim hong gen’leh, na ippih zawhzah ding bek gen sak in. (Pilvang taka thuhilhna no khat higige hi).\n11. Mi gensiasia nuam khat in na tungah midangte hong gen’siatleh, na kuppih zahzah tawh midangte’ tung mah-ah nang hong gensia kik leuleu ding cih kithei in.(Gul banga pilna leh vakhu banga migitna zat ding).\n12. Na hihna thu hong theinuam mite’ tungah na hihna zah sawm-a khat val gen kei in. Veng ankholh a bung a belin kipuak ngeilo hi. (Mipilte in ka pil ci ngeilo a, mipicingte in ka picing ci ngei lo hi).\n13. Simmawhna, gensiatna, mawhsakna, langpanna, zawhthawhna, kam kibawl’tawm saknate na thuakleh, hong kipiak bangbang sang ziahziah lel in. Mi cidamte in a kilui’bangbang a ne miatmiat lel hi. (A vot a sa a thuakzo mi a cidam hi a, kam malkhat leh guah malkhat i huatleh, a cidamlo i hiding hi. Meiinim cianglel-a i khua a dam’leh ki-etphat huai kha ding hi).\n14. Makai pawlkhat in a nuai-a mite hawmthawhin, a makaihna lawhcing pian lelah nengniam nuam leuleu in, amah bat tuakleh lawnkhia hi. (A kicial tuucing).\n15. Makai pawlkhatte leuleu a hatlo pente tawh tonkhawmin, a hatlohna thu theihpihin, ahihtheih sun uh thupisan sakin, suangpi suangneu a kithek kim sak thei hi. (Tuu neipa). Tdkhen\nPrevious: Coronavirus le Laisiangtho ~ Lian Muan Kim\nNext: Video khat kizaih manhding Kawlgam sumteng tulsawmguk val tawh a kicial Jackie Chan


url: =remix junior golf shoes junior uk 5 medium\nremix junior golf shoes junior uk 5 medium on other UK sites\nSpare Blades to fit the Stanley Junior Hacksaw . Size: 150mm (6 in) Card of 5. ...\nremix junior golf shoes junior uk 5 medium on USA sites\nThank you for visiting remix junior golf shoes junior uk 5 medium on discountbrandgolf.co.uk


url: =Coconut kungtung pan aki gui awklum dektak khat Video kizaihkha :: ZOMI DAILY\nposted on 18 June 2017 at 8:35 am UTC+9:30 Lomkholna: Malaysia, News, Sawltak, World\nOngkung tungpan Onggah alo “Coconut Plucker” pasal khat agawl ah khau kivial sakkha in, ki gui awk lum dektak hi. Tualaitak pen agalpen Video kizaihkha a, Social Media tungah ki thehzakgawp “Viral” hi.\nHih thupiang pen Malaysia, Kedah State sungah thupiang hi ci’n NST te’n genkhia uhhi. Alor Setar, Pendang, Kobah khuasung ah nung Thursday ni thupiang kici a, pasal khatin Coconut alawhkhit ciangin khautawh akumsuk ahihi.\nVideo Record akibawlkha pen Second 53 sawt a, tua Video pen WhatsApp leh Facebook tungah ki thehzak gawppah hi. Video sungah pasalno pen Coconut tungpan in khau khattawh kikhai lengleng in kipekpek hi.\nAkhut aveilam leh agawl kigapcip khamawk a, ataklam khuttawh akisut, akiphelsawm hangin kihonkhia theilo in, sidek phialta kici hi.\nVideo: Kedah coconut plucker nearly strangled by rope as onlookers watch in horror\nTualaitak in anuai pan amukha khat amanlang in Coconut tungah kahto a, ahi zongin honkhiapah theilo sawnsawn hi. Anunung ah agawl ah khau kivialcip pen lehpeisak in, pasalno papen anuai ah kiasuksak mai hi.\nRelated: Cidam nading atheihhuai mehteh mehgah pawlkhat\nPasalno pen anuai ah kiasuk in agawl kikhaina pan siman samlo hi. Ahi zongin thuaklah mahmah ahih manin, zato hongpuak un ci’n alawmte kiangah genkhia cih kiza hi. Sawltak #zomidaily\nPrevious: Thaneem Hun leh Kiimlehpaam ~ Pu Zokhai\nNext: Bawngtal thahsiam Matador khat bawngin atuap pikkhapsak in si


url: =Zu leh Zomi :: ZOMI DAILY\nposted on 9 July 2015 at 9:06 am Lomkholna: Article, DanielMangpu, Theihhuai\n*Zangthei leng Zatui hinapi zangthei lo ihih manin Zomi te……..\n*Zu lungveimaw, Zi lungvei maw, Nu le Pa sanggam te lung vei maw…. etc:\nNidang ipu ipten khawhsa nakham uh ahih manin Gaal aih, Sa iah , tuhkhopna te ah Zu, Zo Zu te na dawn uh hi. Amau dawnte zong limin tha zong omlel hi. Tuhun Zomite dawn pen akikham thei ding bek a kibawl ahih manin adawn masa sa galsim ding lopi innkuan sung, khuasung ah, naupang te lak ah kihang mahmah hi.\nZu Haang in banghiam?\nAnn , niangtui tezong iduh ciang ici hongling hi. Za, Zakaang, Za vom te zong ici ling hi, ici honglingsak nakhempeuh Guihtheih khamtheih hileh nakhempeuh hiding hi. Ahizongin tuate khamleng gilohna tamlo hi.Zu Haang ahih leh ici hongsa in, ilungsim honglok in thukhualna, maizumna, ngaihsut theihnaahi te bei-in giitlohna hongtun ahang mahmah Zu haang hi. Za, Ann niangtui te ikhamciang kiduh beh nawnlo napi zu ahih leh hoihbek hun cih neilo a, bangmah iphawk nawnloh dong akidawnzo Zu ahi hi.\nZang theileng Zatui, zang theikei leng Gu tui:\nI pu ipa te leh akhangto gam pawlkhat in Zu nazatsiam uh hi. Ahizongin amau zong azangzang te ateek dongmah adawn keileh cidam lote bangin damlo-in zawngkhaal uh hi. Dawn thei leng Zatui hinapi Zomi te Zu azang thei ki omnailo hi.Nidang Zu te tha omin zong limtakpi lel hi. Tuhun ah sum ngahna ding bek in kihuan ahih manin, khedap khah, cikhum hel cihbangin kihuan a, haikhat dawn a ahai pah zong tampi ki om hi. Tua ahih manin Zu dawn hilo-in Gu/hai tui dawn kisuak ta hi.\nAbangci miten Zu dawn kipan uh hiam?\nLimsa a Zu dawn sang’, adawn dawn cianga lungap milmel nopsa, limsa tamzaw khading hi.\n1. Hun awng tamlua:-I Kawlgam khuahun hoihloh tawh kizui-in ikhangno te tansawm hong ong tale uh college kizom theilo/zom thei mahleh zong tuasang manleh bangsem ding cih omlo, sepding ommah lehzong khasum kikhomlo ahih manin kilawp lo mawkin seppak dinglah omlo… tuahun sungin itate zuphual natungta uh hi.\n2. Lawmle gual hangtawh:-Khuasung lampi a hong pai deldel khat “kawpai ding….” cile cin “pamciang” hongcilel ding uh hi, apaina ding mun kician omlo, mawkvak cihna hi a , tuate alawmten Zu sai ah sam leh zui pah deldel in, nidang ciang amahleh amah tungthei ta hi. Lawmhoih kisam hi.\n3. Lawmngaih buaina hangtawh 😛 awlkhat te alawmngaihte tawh deihbang theilo ahih manin Zu tawh kihehnem in atawpna ah duhsuak uh hi. Leitung ah deihbang honghih pakloh ciangzong Zu tungah tusak kei ni.\n4. Innsung nuamsalo, lungkhamna tuamtuam hangtawh:-Innsung NulePa makaih siamlo te atate innsung nuamsa theilo a, anopsak na munding atut kho nading azon ciang Zu phualmah hongtung ta hi. NulePa te tate sepding zonsak leh ilungnopsak dingzong kisam hi.\nZukham mana Gilo maw, Giitloh nopman a Zu dawn;\nKhangno akizang dawn muan pawlkhat lobuang miphin nuam, gilo nuam a Zu dawn tamlo kha ding hi. A Zukham khit cianga ahehna hongsuak kik paungamta/ leh Ahehsa a zudawn pawlkhat agilo omthei hi. Khasiatna pan zu tung kitu, zutung pan hehna so kik, hehna sokik napan lungkimlohna aki muthei a pulaak khia… mitam mahmah hi.\nZu lungvei maw, Zi lungvei maw, Nu le Pa Sanggamte’ lungvei;\nMi pawlkhat Zu adawn ciang agilo dinga kibawl omhi cih kalawm ten hong gen ngei hi, ahi zongin Zu dawncianga kitom thei khempeuh Zu lungvei nahilo thei a Zi lungvei, Nu le Pa lungvei nahi zaw thei hi. Napasal lungkim phalo a vak Zudawn sa a hongciah leh, aw neem tawh naho ngap keileh peel zaw-in. Nupi pawkhat te apasal Zukhamsa a hongtung sang amah lawhmawh zaw in kamkhauh tawh paupih masa, khut leng masa, khe zang masa ahih manin a so vilvel sa a hongtung a pasal pen kikeem zonawnlo in akhut akhe hongzang ta hi. Tuate pawlpen zu lungvei hilo a Zi lungvei hizaw hi. Mipawlkhat innkuan te leuleu atapa/asanggampa zu dawn pen zu adawbloh ni nangawn in pate nute leh tate kipawl in zu dawn pa simmawh den ahih manin azu dawnpa in zu akhamni khatin khelbawl semsem mehlimlo pia, ahih manin suahkikna , lungkim lohna honglak ta hi. Tuate pen Zulungvei hilo-in pa/ nu leh sanggam te lungvei hizaw hi. Ui hamham khat tawng se inla dawng gawng lecin hong ham semsem dinga, tawngse kenla ama ut bangin koih lecin hong khawl lel ding hi.\nA Guallelh den Zu dawnte /Mihamsia zudawn te:\nInnkuan sungah vankhat mang/sia leh hileh hita keileh Zu dawn pa mahin mawhsakna saatna velna ngah masa den hi. Lamdung avaak kingap tetek a kilaipen Zu nam/dawn pa mah gilbem tung masa zaw den hi.\nNakhat pepeuh ah Zu dawnte in lelhden, maipha ngahlo den hamtang zaw hi. Tua ahih manin mi kician, mimuan nasuah nop leh Zu tawh nakipelh nang hanciam in.\nKa kumtawm lai-in lawmte tawh farewell(sangkhak tutkhopna) ading ci-in sum kathalawh uh hi. Lei nasep ahih manin kaciah uhciang tawllua in Zu kadawn uh leh nikhat tawntung khua-ulsa luanga gimtak a kathalawh uh sumte hong kicing lo lai mawk hi. Kangaih sut kikkik ciang farewell a ding sumthalawh kihi lo-in, Zu adinga sum thalawh ZU-SILA kahih lamuh kaphawk san hi.Tua ahih manin nasemsem napi-in zu mah nadawn dawn aleh Zu si-la nahihlam kiphawk in. Mi nasem zong ollo hi, Zu sila suak lawmlawm laiding nahiam lawm.\nZudawnte khialhna inneh/ Ze-etna in zolden;\nZu ikhamciang maizumna, kikhualna, ngahisutna theihna te kikep theihnate bei-in nakhat pepeuh ah kikhial baih mahmah hi. Leitungah Pasian nasepna lamdang tam mahmah a, Satan nasepna zong thuneu tuanlo hi, Satan tawh kipawl mi honkhat in Zudawn te khemnop sa in, ahai sungah, za, sihza, haiza, lungsim manlohza leh zatui hoihlo tuamtuam nakhah sak thei uhin, tua zudawnpa in lah am milmel mawk ahih manin Satan nasep nasung tungpah hi. Tua ahih manin nidang ipu ipa te Zingsang athawh uhciang a tuikuanga tui haikhat bua phot/ tui adawn dingciang ahai sunga tui tawm bua phot / mi-in apiak leh apia pa ciamsak masa cihbangin nahih uh hi. Khut khialh khak khitciang ol nawnlo hi, Satan khutsung natun khitciang haksa ta hi, tua ahih manin Zu tawh kipelh lecin/ dawn kei lecin hih alauhai te sungpan nasuakta ding hi.tuahangin zu dawn theite Khialhna khat olno takin khial a, ze-etna in ngakden hi.\nZu dawn hangin hunmawk bei;\nZu i dawnciang nasep kician/ masuan kician kinei thei lo a, Zu mahtawh hun kibei zaw ahih manin ihun manpha mahmah te mawk bei den hi. Na tansawm onding/ na gamdang paiding/ na inn neih ding/ na zi hoih neih ding te pen Zutawh hun beisak in khekmawkmawk kei in.\nZu’ Sila pan paikhiat sawmin;\nAmasa penin nang mahmah kideek nopna lungsim nei masa in, nakideek ciang hongpia nuam hong tulh nuam tamsemsem ding a nang le nang kideek nopna lungsim naneih keileh nial zolo ding hi teh. Zu mun tawh kinai na mun pelhin. zing sang tung mahin nagil kialsak ngei kei-in, na sepding / nacim loh nading nangle nang zongin…Gtna-TV en, nasem, kimawl etc… na khua ul aluangsak zo ding nate sem in. Nalawm hoihlo te tawh naki muhloh theih nading mun ah omin… akisap leh khualzinin nalung sim kikhel sakin…. Khangno ihih laitak isin nop tam hi, Zu idawn lehzong dawn kha mahni… ahizong khawlhun ineih kul hi. Mawtaw in khawl hun neikei leh kibung a, vangleeng in tuahhun neikei leng mangthang a mihing zong nakhat pepeuh khawl hun ineih keileh kisiatna manna piang hi.\nZu dawn Zu ngawlnuam te panpih in;\nZu dawnkhat kikhel ding nadeihleh na tottot sang thudam tawh genpih in a ut theih natawh zol bawl in. Rev.Go Za Nang in “Zu dawndawn lamdung vakvak tepen akhauh paiteng hi, amau khauhpaina napawlpi sung, na innkuan sung ah nazat theihleh napawlpi/innkuan khangto ding hi. “ (Ref: Feb’09 Thaangnuai, Crusade) naci hi. Tuamah bangin zu dawn a gilo nuam a om tei hang… dawn nuamlopi , ahoih lohna thei pipi , utlo pipi a zu’ sila asuak mitampi om hi. tuate pen kobawl elbawl se kenla panpih lecin mailam ah na innkuan hongvak, napawlpi sponsor(huhpa/makai) hongsuak dingte nahi thei hi. Na innkuan hongvak dingte, napawlpi makai, gammakai ding te akikhel nadingin panpih denin. zu dawnpa khat i siatna pen Nu le Pa sanggam laaizom te tungah mawhpuak om hi. Panpih nuamlo, koko lel el bawl, a na omleh tua Zu dawnpa lamngei hongtung takpi dinga, na panpih a ahoih lamtawh thu nahilh leh hongkikhel takpi dinga namuanbel nasuan bel hongsuak ding hi.\nTua ahih manin Zu dawn tezong Zu’ sila suakden sawmlo-in kideek sawmin, Nu le Pa Sanggam khuapih tuipih tenzong Zudawn hi mi gina lo hi ci pahpah lo-in panpih theihna te-ah panpih tek ni.\nDaniel Mangpu (Laaizom)\nPrevious: Tulaai Leitung Thuthang Tuamtuam Updates July 8, 2015\nNext: Toptawm Zopau Khingkhaaina ~ Pu Zokhai


url: =“Hat in Zion sem meng in na nasep ding” :: ZOMI DAILY\nposted on 22 September 2015 at 7:46 am Lomkholna: Biakna, News, Zomi\n“Hong pai un, Topa phat ni; eite a hong hu, a hong honkhia pa tungah lungdamna la sa ni.” (Late 95:1)\nTu ciang ciang hong ton pih, hong kha, hi zah hong it, hong tat khiat na, hong gualzawh pih na sa thupha te, hong piak lai ding te leh hong zawh pih lai ding te, amah hoihna leh kha thupha, lei thupha, van thupha te hong pia ih Pasian phat khawm ni!\nNi 40 sung, tu kal September 22, 2015 nitak pan ki pan, October 31, 2015 dong, sun leh zan Topa mai zong khawm ni, “taang” thungetna nei khawm ni.\nIh minam hi ta leh, Kawlgam a hi zong, suum leh pai ki sam ma sa lo hi. Pasian leh thungetna hi. Khangtangthu Nihna 7:14 sung ah kiniamkhiatna, thungetna, Pasian mai zong na, gitlohnate pan in kihei na bulphuh hi. Hih teng hih tak tak leng, Pasian in a kamciam na hong pia hi– “Vantung panin ka za ding a, amaute’ khialhna maisakin a leitang uh ka hoihsak kik ding hi” ci hi. Tua a hih man in,\n*Zogam aa ding, Kawlgam ah ki tel na ding\n*Kawlgam bup khanlawh nang\n*Lamka ah ih mi ih sa te aa ding\n*Malaysia, India, Thai ah om ih mi pih\n*Ih sang gam te UN min ki bat na hang aa haksatna a nei te Topa’n lam thak hong hon sak nang\n*Gam 3 na a tung nailo te a manlang hong tun meng meng nang\n*Gam 3 na a tung khin sa te leh a nasep bawl a sen pi nang leh tu laitak mi khut nuai ih om hang, mai ah company nei te ih hih nang in thungen ni.\nJeremiah 29:7 in “Note sal-a kong koihna khuapi’ phattuam nading bawl un la, tua khuapi adingin Topa tungah thu ngetsak un. Bang hang hiam cih leh tua khuapi in a phattuamna a ngah leh no zong phattuamna a ngah mah na hi uh hi” ci hi. Ih ten na gam, Topa hong puak na gam, gam hoih nang, phattuamna ngah nang pen nang leh kei thungetna sung om hi.\n*U.S. ah states 50 om hi. Leitung ah om taih 6 te aa ding zong thungetna ah phawk ni.\n* Topa hong puakna gam, ih ten na gam mah mah leh Kumpi ki tel nang leh a ki sia gam le minam te aa ding\n*Khanlawhna aa ding\n*Ih khangthak khangno, naupang te Pasian zah tak kih tak na hong nei aa, siatna khempeuh tawh ki pelh nang\n*Leitung lam, kha lam ah ih makai ding te a hih man pil in, siam in, mi lian, gam makai, minam makaih zo Pasian mi zat hong suah nang\n*Pawlpi te leh Pasian na sem te aa ding in thungen ni.\nHih ni 40 sung (September 22, 2015-October 31, 2015) Topa mai zong khawm ni. Zing nai 10 A.M. lian in ki pan in sun nai 3 dong leh nitak nai 7:00-9:00 P.M. Amun pen Nu Khan te inn hi ding hi.\n— Sept. 22-23 pen nitak bek om ding,\naihang Sept. 24-Oct. 31 pen nai\n10-3, 7-9 hi ding hi.\n— October 16-18: Sia Zaw Lin Aung\nThunget sak ding na deih a om leh thu na nget sak ding hi ung. Thunget pih ding hong gen thei uh hi cih zong ong gen nuam ung.\nContact phone number: 918-815-1327\nTopa in mimal ciat thupha hong pia hen,\n“O ZION, HASTE, THY MISSION HIGH FULFILLING”\nLet us praise together the God who has guided and brought us till this day, of His redemption, of His victorious blessings, of what He has given and what He will give to us, of His goodness and the earthly, spiritual, and heavenly blessings He has given to us.\nLet us seek God together and join in intercessory prayer for 40 days and nights, starting from the evening of September 22, 2015 to October 31, 2015.\nThe first thing Burma and our people need is not money, but rather God and prayer. 2 Chronicles 7:14 focuses on humility, prayer, seeking God’s face, turning from wicked ways. God gives us His promise if we truly do these things–“I will hear from heaven, and I will forgive their sin and will heal their land.” So, let’s pray for\n*Our home villages, for Burma’s elections\n*Revival for the whole country of Burma\n*For the flood victims in the mountain villages and Burma\n*For the people and situation in Manipur\n*For the refugees in Malaysia, India, and Thailand\n*For those that have not been accepted by the UN to quickly be accepted and for that that have already been accepted to quickly go to the country to which they have been assigned.\n*For those that have already reached other countries to not always be working under the hands of people, but that one day they would be company owners.\nJeremiah 29:7 says “Also, seek the peace and prosperity of the city to which I have carried you into exile. Pray to the Lord for it, because if it prospers, you too will prosper.” The prosperity and well-being of the country that we live in, the country God has brought us to, lies in our prayers. Therefore, let us pray for\n*The 50 states of the United States, the 6 continents around the world.\n*The country God brought each of us to, for their government, elections, and for it’s perishing country and people.\n*For the children and youth. That they would fear and respect God and that they would escape all temptations and corruptness.\n*Our worldly and spiritual leaders. That they would have wisdom, knowledge, that they would become big prominent people and leaders, able to lead people, and that God would use them.\n*The churches and all the ministers.\nLet’s seek God’s face together during these 40 days (September 22, 2015- October 31, 2015), each day starting from 10 A.M. to 3 P.M., and at night from 7-9 P.M. The place will be Nu Khan’s house.\n–Sept. 22-23: there will only be night\nsessions, but Sept. 24-October 31\nwill be 10-3 and 7-9.\n— Oct. 16-18: Sia Zaw Lin Aung\nIf you have any prayer requests, you can let us know, and we will pray for you.\nContact phone number is 919-815-1327.\nPrevious: Pentecost leh Babel Tausang Ki Keelki (2) ~ Rev. Fr. Damian Dal\nNext: Ka muhpak US Gamthu pawlkhat (3) ~ Awn Za Pau


url: =What Does Joshua 19:3 Mean? "and Hazar-shual, and Balah, and Ezem,."\nCompare Translations for Joshua 19:3\nJoshua 19:3 (ASV) and Hazar-shual, and Balah, and Ezem,\nJoshua 19:3 (BBE) And Hazar-shual and Balah and Ezem\nJoshua 19:3 (CEB) Hazar-shual, Balah, Ezem,\nJoshua 19:3 (CEBA) Hazar-shual, Balah, Ezem,\nJoshua 19:3 (CJB) Hatzar-Shu'al, Balah, 'Etzem,\nJoshua 19:3 (CSB) Hazar-shual, Balah, Ezem,\nJoshua 19:3 (DBY) and Hazar-Shual, and Balah, and Ezem,\nJoshua 19:3 (ESV) Hazar-shual, Balah, Ezem,\nJoshua 19:3 (GNT) Hazar Shual, Balah, Ezem,\nJoshua 19:3 (GNTA) Hazar Shual, Balah, Ezem,\nJoshua 19:3 (GW) Hazar Shual, Balah, Ezem,\nJoshua 19:3 (HNV) and Hatzar-Shu`al, and Balah, and `Etzem,\nJoshua 19:3 (JUB) Hazarshual, Balah, Azem,\nJoshua 19:3 (KJV) And Hazarshual, and Balah, and Azem,\nJoshua 19:3 (KJVA) And Hazarshual, and Balah, and Azem,\nJoshua 19:3 (LEB) Hazar Shual, Balah, Ezem,\nJoshua 19:3 (LXX) and Arsola, and Bola, and Jason,\nJoshua 19:3 (MSG) Hazar Shual, Balah, Ezem,\nJoshua 19:3 (NAS) and Hazar-shual and Balah and Ezem,\nJoshua 19:3 (NCV) Hazar Shual, Balah, Ezem,\nJoshua 19:3 (NIRV) Hazar Shual, Balah, Ezem,\nJoshua 19:3 (NIV) Hazar Shual, Balah, Ezem,\nJoshua 19:3 (NKJV) Hazar Shual, Balah, Ezem,\nJoshua 19:3 (NLT) Hazar-shual, Balah, Ezem,\nJoshua 19:3 (NRS) Hazar-shual, Balah, Ezem,\nJoshua 19:3 (NRSA) Hazar-shual, Balah, Ezem,\nYehoshua 19:3 (OJB) And Chatzar Shual, and Balah, and Atzem,\nJoshua 19:3 (RHE) And Hasersual, Bala and Asem,\nJoshua 19:3 (RSV) Hazar-shu'al, Balah, Ezem,\nJoshua 19:3 (RSVA) Hazar-shu'al, Balah, Ezem,\nJoshua 19:3 (TMB) and Hazarshual, and Balah, and Ezem,\nJoshua 19:3 (TMBA) and Hazarshual, and Balah, and Ezem,\nJoshua 19:3 (WBT) And Hazar-shual, and Balah, and Azem,\nJoshua 19:3 (WEB) and Hazar-shual, and Balah, and Ezem,\nJoshua 19:3 (WYC) and Hazarshual, and Balah, and Azem,\nJoshua 19:3 (YLT) and Hazar-Shual, and Balah, and Azem,


url: =Tuni Ka Vakna: Singapore khuapi sung ~ Hau Za Cin :: ZOMI DAILY\nTuni Ka Vakna: Singapore khuapi sung ~ Hau Za Cin\nposted on 8 November 2014 at 9:54 pm Lomkholna: Article, Hauzacin\nTuni Ka Vakna: Singapore khuapi sung\nKhuapi sung vak ngeilo cih mah khuapi sung vak ka cimtak thei mahmah hi. Mite sumbuk ah van en, van lei in pai zungzung mah leh kei bel ka khankhiatna singkung suangtum nim dildial na mun mah ka mitkha ah om masa den hi. Vaphual te leng ziaiziai in, vasate ham ziaiziai a, singkung te a dum dildialna mualkuam mah nuam kasa den zaw hi. Tua pen piangsakpa bawl mual leh guam, luipi te omna gammang ahi hi. Ahi zongin tuni ka vakna mun pen khuapi sung gammang ahi hi.\nSingapore khuapi sungah vak kha leng paina peuh ah mawtaw lampi kizik dimdiam a, khe tawh lamkanna ding nangawn kiciangtan sitset hi. Lampi khempeuh ah meivak khuam kiphut in zan cianga taang ding meivak kibulh liapluap hi. Lamlai zong mawtaw nih leh thum pai theihna ahih leh a vekpi in lampi khenna gidung bangin kizik dimdiam a khialh theih cih bang hilo hi. Khe tawh vak ciangin zong tua teng kimu ahih manin nisa khut tawh kiliah kawmkawm mah in tuate kimu daudau hi. Lamgei a singkung kisuante lah a vekpi in a gol hilo sawnsawn ahih cianga nilim a kingah teei hangin a vekpi in nilim khin zolo hi. India khuapite banglo in lamgei ah nektheih zuakna, tui zuakna, muamkhum zuakna cih bang khatzong omlo a, sumbuk bek ah van kituam zuak sitset hi.\nSumbuk peuh mah a dawl ahih leh ‘kahleitai’ (escalator) kithuah a, khe tawh pai nuam taleng kahlei duappi khat kidok hanhan in hong kai tazen hi. I gim ciang tawldam hangin i nawhpai nop ciang kipai mengmeng nuam hi. Ahi zongin kahleitai om napi va nawh pai susu zong mite hong et dan khat nuam mello leuleu hi. Inn khan tam zaw leh dawl nih leh thum ciangte peuhmah manlang taka kah theih nadinga ‘khauluai kaklei’ (elavator) kibulh te bel a kizenna khat om bilbel. Thadah man zong hilo, ut lua man zong hilo, a tawldam leh a nuam (a diak in vangik khai le’ng) himawk hi. Bishan Shoppping Mall J8 kici ah a dawl 4na dong Guitar khau lomkhat lei dinga kahleitai ah 4vei ka kivialhtoh leh khe tawh mualtung kah sang tawldam zaw a, ka tuaksuk lam zong kahleitai mah ah kidoksuksak leuleu in a tawldam hong suak pah hi. Bishan MRT Station ah North-South Line zuatna ding bang kahlei sawm zong a pha gina mello pen kahleitai kibulh ta leuleu a, khe tawh pai pak ding pen a kahleitai hong ngaksak nuam sese ahih manin a nuam ahih hang a nopvallua zaw tawh kibang hi. MRT Station khat peuh i lut cianga i maia limlakna limlangpi ah i mel hong dawksak duaiduai den uh bel muhnop sa khin den khol keng!\nMRT (Mass Rapid Transportation) meileng sungah i tuan ciang i tunna ciangciang a min hong gen uh a, a meileng sungah zong a kimu dingin kigelh a, a station i pusuah ding ciang zong paungaihna tawh a gen kikkik se uh pen a sep ding uh omlo lua in 3vei tak a genkikkik hilo in a kizenzia uh a lahna uh khat na hi gige hi. A theikhial a omloh nading mite a khualna uh na hizen hi.\nLamdang ka sak leh Singapore te in thupi a sak uh pen – sumbuk golpi MALL a kici peuhmah lut leng a sungah Naupang Pattahna (Children Development Centre) nam tuamtuam a omsak uh ahi hi. Laipilna kisinsakna Tuition Centre maw, pau leh ham siamna ding sinsakna Language Centre maw, thutheihna leh khuamuhna khansakna Knowledge Development Centre cih bang a tuamtuam a koih zeizai uh ka haza mai hi. Banghangin Zomi te in Zogam ah hih bangin naupang pattahna ding mun tampi kibawllo hiam cih hong ngaihsunsak a, hong khasia sak hi. Mite in a tate uh, naupangte sangkhak ciang a pilna sinna uh khawlsan lo in a sanginn pua lam ah pilna sinna mun tuamtuam ah puak in a lawm a gual tungah a theihna a tuanna dingin hanciam uh a, Zomi te in naupangte sangkhak peuh leh lokuanpih, sakol hawlsak, kel ann zongsak, naukem in inngaksak hizen hi hang! Mite in a tate uh pilna zonna, pau siam sinna, thugen siam sinna, laigelh siam sinna, lawmta kikholhdan siamna cih bang a tuamtuam na sinsak ngakngak uh hi. Naupang tan 1 pan tan 6 dong pen pau leh mathematics bek limtak in sinsak diak se uh hi. Pau thei kei leng thu tampi i thei zongin kigenkik theilo, kihilhsawn theilo. Khuak manlang mahmah taleh tuat theilo, manlang takin nambat tawh gualkhia thei kei leng i khuak manlangna a zatna tawm hi. Tua manin ‘siamna’ (skills) tuamtuam a kisinsak ma un a naupang lai vua a kisap pen uh bang hiam cih ngaihsun masa in tua pen – Maths leh Language hi a, sinsak masa pen pah uh hi.\nNaupangte sangkah sak dan uh, a lai hilh dan uh pen lamdang kasa leuleu hi. Ganhing tangthu bekbek nipi kalkhat sung bang hilh in a kalkik ciang Singkung lopa thu bekbek, a kalkik ciang vasa tangthu bekbek, a zom ah ngasa thu, etc cih bangin khat khit khat a banban in hilhse uh hi. Gawm khin gawp lo in a banbanin sinsak se uh hi.\nSiam kei teh, thei kei teh, thei teh cih kammal te zang hetlo in pilvai takin kuamah nopmawh sak ding kammalte na zang hetlo uh hi. A thapia theithei dingin na kisinsak uh a, a ziakaite zong na ziakai uh cilo in a manlangzaw in na hih lecin bang a phatuam tam ci zen uh hi. Bawhlung suih bang a thahatte in a suih ciang ‘hatlua teh’ cilo in, ‘na thahatna kidek in, na tha sitbawl zaw in, tha tamlua kisam lo hi’ cilel uh a, mawhsakna leh nopmawh a sak ding uh kammalte na zangkha hetlo, a zatkhak ding uh na kidawm uh hi. Pilvai kasa a, a pilte gamtat dan tua dan na hizaw hi. Zomi te hunkhat lai bang: hat lua, hatlo lo, dak lua, ziakai lua, tha neilo maw, anne lo maw, etc cih bangin kikam khauh vatvat thei mawk hi (tun bel tuaci nawn kei hang in).\nSingapore ah vuikhu a om lo bek hilo in phalbi nangawn a omlo ahi hi. Leitung laizang equatorial line ah om ahih manin khua hun vot, sa cih bang omlo in a tawntungin sa den himai hi. Ni in a kapna mun kibang den a, a tung pan suk kap veva den ahih manin sa mahmah hi. Zogam pen Khuakhal ciang ni in tung pan suk kap a, Phalbi ciang a sawi lamin kap in khuavot hi. Zogam bangin Singapore ah ni kiheilo a, sawi kap omlo hi. Tua manin namsia leh thokang tam a, innlawi bang phe maimai vetse hi. Zawhngeu adingin meilum a kihai den kullo in innuai khawngah lum le uh zong lum lel ahih manin mun nuam a suak hi. Tua manin zawhngeu tam a, a kikhawi ahilo zong innkim innpam ah vak ngeingai uh hi. Zawhngeu omna ah zusa zong a nek ding un a om kisam a, ahi zongin Singapore zawhngeu te in zusa ne lo bilbel uh hi. Zusa te pen a za kikap den ahih manin a mul uh lang theuthau a, nek dingin zong limci lo hi. Tua manin zawhngeute nek ding numeite in zankim dekdek ciangin puak uh a, zawhngeu annpiate bang zawhngeu in thei ahih manin delh vangvang uh hi. Thau kelkul in ihmumu lel uh hi. Zawhngeu anpia pawlkhat pen lawmte in ‘nungakpite hi’ ci se uh hi.\nSingapore a dung tai 40 Km leh a vai tai 20 Km ahih manin a gamgi nawl tuak pen ko khua Murlen pan Tonsim tan khawnga gamla hilel hi. Khe tawh pai leng zong gamkhat pen nikhat in kitung lua mahmah a, kinileh zo ding cihna hi. Ahi zongin khuasung meileng MRT om ahih manin nai khat sungin khualu leh khuataw kitung man a, khuanawl leh khuanawl zong tuabang mah ahi hi. Khuasung meileng noplua mahmah ahih manin mawtaw neih kisam lo a, Bus khawng bang a tuang ding tawmlua in ei bek i tuankhak hun zong tampi vei om mawk hi. Meileng nangawn ei guak bek i tuan khak hun om phial mawk hi (zan kim meileng te ah tuangkha leng).\nVan zuak van lei baihsak uh ahih manin a hoih in kibawl mello a paih pah theih ding pian vive in zuakse uh hi. Chinese te bangin a kumthak sim un a van uh a tamzaw laih uh a, a thak sitset kum khat kikhom dingte tawh laih den zo mawk uh hi. Innsung, innpua, vankoihna, vanzat cihte a lui nena pangpalen kai cih bang nianua omlo mawk hi; siang sitset mawk hi. Leitunga gam siangtho pen a cih mah bangun a khuasung bek siangtho lo in amau innsung leh innkim zong siangtho sak sitset uh hi.\nTenna inn nuai ah nek leh dawn zuakna sumbuk om pahpah ahih manin nuamtak in kisapte kilei ziauziau thei hi. Sumbuk bek ah va delh a van va lei ding cih hi sese lo in inn gei pan zong kisap tampi kingah khin zo ahih manin vaiveng mahmah hi. Mawtaw khawng bel a man tamlua mahmah ahih manin a nei nuam taktak te bek mah in a nei uh hi. Kisap mana neih hilo in a deihte in a neih uh ahi hi. Mawtaw laidal (license) leina pen a mawtaw man sangin tamzaw den mawk hi. Tu laitak bang mawtaw laidal leina dingin SGD90,000 pan SGD 1 lakh bang tung mawk ahih manin a mawtaw man zah nih bang a pha suak hi. Tua pen a gam neu lua in mawtaw tamlua ding khakna namkhat hi a, a lei nuam peuhpeuh in lei ziauziau ding khakna namkhat zong ahi hi. Mawtaw license man bekbek tawh zong gamdang ah mawtaw hoih nih leh thum kileithei ta thamtham hi!\nKa meh ding lei a ka ciahkik leh meh zuakna nitak nai 1 kikhak ding pen minit 10 khawng bek na omlai a, ka lei zangzang leh ka leikhit ciang sumbuk khempeuh zong nai 1 cingta ahih manin hong khak zangzang uh hi. Nai golpipi, mantam pipi bulh tuanlo uh hi. Ahi zongin a hun tawh kituak in sem uh a, a hun in kipan in a khak hun a cih uh a cin ciang khak lel uh hi. Zomi te in nai tul tampipi man i bulh nangawn a nai en manlo in i om kha thei zen hi. Hunlap a nasem Singapore gam khangto a, hun lap a nasemlo gam tampi Singapore zah in khangto zolo mawk hi. Mipi in zong khantoh ding utzaw uh ahih manin hun lap in diang ziahziah uh a, kuamah ziakai nemnum cihte om lo hi. Ei hun i lap i kei leh ei zoma in na sem masa a, ei a ziakai, mi a phalo kisuak ziau hi.\nZomi te in zong i etteh ding a om lam ka phawk kawmkawmin ka meileng hong khawlvat a, ka tuakna ding mun ah tuak in kahleitai ah ka dingto a, leinuai pan leitung ka pusuak ciang guah na zu seuhseuh ahih manin khuahun themkhat na vot zaw deuh hi. Leinuai ah gul bang kitholh henhen MRT meilengte nop mahmah lel a, i tuan ding ciang zusa kua kullut i bat tei sam hangin i tunna ding mun kitung ziauziau ahih manin leinuai panin sak leh khang sim leh mal kilet khin dikdek hi. Khantohna i cih zong a tunglam vive na hikhin khol kei e, leinuai a kitholh ziauziau a utna mun peuh ah zusa phih banga pusuak ziauziau theih zong khantohna namkhat na himawk ei ka ci hi. Meileng kongkhak pusuak in ka innlam zuanin ka pai a, nisa taleh Zolukhu khuk kullo, guahzu taleh Zolukhu khuk kullo dinga a tungdal a kibawl suak sitset nuai ka tawn a, nisa thuaklo, guahmal thuaklo in inn ka lut hialhial hi.\nPu Lengtong Pauno laphuah ka phawk a, ZOGAM HONG PAL DING HI ciin kei zong ka innkong ka hon kawm in ka lungsim ah ka kinem hi.\nPrevious: Chin State khuapi Hakha ah akituahna thu ~ Dr. Vumson\nNext: Tulaai Leitung Thuthang Tuamtuam Updates November 8, 2014\nMalaysia, Subang Jaya ah innkhat meikanggawp in mi 4 si ~ ZD


url: =ah_hah November 4, 2020, 12:23am #23\nah_hah November 4, 2020, 12:46am #25\nah_hah September 4, 2021, 10:33pm #26\nhere’s something reg wrote in may\nIt will kill far fewer people than H1N1.\nhere’s something that was available in january\nSevere acute respiratory syndrome coronavirus 2 is the causative agent of the ongoing coronavirus disease pandemic. Initial estimates of the early dynamics of the outbreak in Wuhan, China, suggested a doubling time of the number of infected persons of 6–7 days and a basic reproductive number (R0) of 2.2–2.7.\nah_hah September 4, 2021, 10:33pm #27


url: =Zanhal nitak in Turkey gama Night Club kisuamna Site lakah gamdangmi 15 kihel ~ TK Lian :: ZOMI DAILY\nposted on 2 January 2017 at 4:16 pm Lomkholna: News, Thangkhanlian, World\nDec. 2, 2016: Zan zingsang in Istanbul khuapi sunga om lasiamte, actor-te leh sports starte hawhnopna mun Reina nightclub ah Kum Thak muak in mi 700 kiim a om lai-un zingang nai 1:15 am pawl in Christmas pu – Santa Claus banga kizem khatin nightclub ah a lut ma-in police khat leh nautang khat kaplum masa in, tua nightclub sungah barrel gun kici thausau zangin mipite lak va phengkap gawp hi. Hih mun kisuamna hangin mi 39 a sih banah mi 70 val in liamna tuak a, thum nak liam mahmah hi ci-in zan in Turkey prime minister Binali Yildirim in pulak hi.\nInterior Minister Suleyman Soylu in hih bangin mipi omna suamna pen mawhna nei lo mihon thahna (massacre) hi a, mihing gamtatna dingin ngongtatvai lua hi ci hi. Security forces ten operations a kisam bangin bawl uh a, Pasian in pha a sak leh sawt lo khit ciangin kiman pah ding hi ci hi. Turkey prime minister Binali Yildirim in thaukapna mi khat bek dingin ki-ummawh a, mipite patau in a om un mitete lakah kihemkhia mang hi ci hi.\nRelated: Malaysia Datuk khat ii azi in nasemnu thahsawm ahih manin kiman ~ ZD\nTurkey ulian ten sihna tuak si luang 21 kitel ta (identified) a, tuate lakah gamdang mi 15 kihel a, Saudi Arabia, India, Morocco, Israel, Lebanon, Belgium leh Libya gammi kihel hi ci uh hi. The Hindu news in a suahsakna ah a site lakah Saudi mi 5 (numei nih kihel in), Jordan mi 3, Lebanon mi 3, Tunisia mi 2, India mi 2, French-Turkish dual citizenship nei 1, Libya mi 1, Israel numei khat (khat in zong liamna tuak) leh Belgian-Turkish dual citizenship nei khat kihel hi ci hi.\nReina nighclub suamte kua hiam cih tu dong a kipulak khia kuamah om nai lo hi.\nSource : Al Jazeera and news agencies ; The Hindu/ Thang Khan Lian\nPrevious: Sakamkei in gial lam manawh ~ Lian Tuang\nNext: Banghang in kumkhatsung in kumthakni misi tampen citciat hiam?


url: =COVID-19 Updates (Zomi) | CAP Tulsa\nAbeisa kum sung teng Sangkah dan kilaih na tawh kisai lungduai tak in nong theisiam nate tung ah lungdam ung. Sangnaupang te leh Siamah te Sang nasem te cidamna tawh kisai ki kem na ah nong huh na te tung zong lungdam ung. Hih bang in nong hanciam pih na hang in asawt lo in Sang ki hong kik ding hi cih hong zasak nuam ung.\nMonday, March 22 ni pan ki pan, Innkuan pih te Sanginn sung ah Sangkha leh dawn hih thei kik ding hi, tua ahihmanin mawtaw koihna (parking) ah dawn kul nawn lo ding hi. Ahihhang naupang ten schedules A/B tawh sangkah lai ding uh hi.\nMonday, April 5 ni pan kipan kalkhat teh ninga Sangkah kik ding hu hi. April ni 5 ni Sangkah ki theih na ding in Sangkhan khat ah naupang tawm leh Sang nasem mi tawm bek kikoih ding hi.\nHih bang khensat na pen anuai a tawh kituak in kikhensat hi:\n- Nasem mi te simna (staffing data)\n- COVID-19 cases om zah ciamteh na\n- Sangnasem mi ten vaccines sutthei na\n- Kal khat ni nga sangkah na ding in Sang thukhun te laih na\n- Sangsung ah hoihtak siantho na te neih na\n- Sang nasem mi te leh Naupang te cidam na tawh kisai en den na\nHih bang in ninga sangkah theih na ding athupi zuih ding dan te om hi. Tua ahih man in Sang nasem mi te, naupang te leh innkuan pih ten siangtho na tawh kisai zuih ding te hoih tak zuih ding kisam ding hi.\nAnuai ah te pen innkuan pih te zuih ding kikem dan ding te hi. Hih thukhun te pen Sangnasem te thukim na hi:\n- Sanginn sung ah ulian khat bek lut thei ding hi\n- Sangdawn/ kha na ah maituam (mask) kisam ding hi, Akisap leh sanginn pan zong kila thei hi\n- Families will be required to properly wear face masks at all times\n- Hehpihna tawh Sanginn sung ah khat leh khat agamla om na tawh kisai zuih ding kisam hi\n- Sangdawn/kha na ah hehpihna tawh signed in or signed out na man khinteh aman lang in pusuak pah in.\n- Hehpihna tawh safety signs tawh kisai leh reminder zuih ding te na zuih suak ding hong hanthawn ung.\n- Nakhut sawp pahpah in, akisap leh (sanitizer) zang in.\nInnkuan khempeuh in Sangki hong kik ma in zui ding te hoihtakna sim ding uh kisam hi. Hehpihna tawh hih link ah zuiding thukhun laibu tawh kisai na sim un.\nTulaitak in ahun val kem na ki hong nai lo ding hi. Aki hong thei kik ding teh Sangnasem te hong thei sak kik ding hi.\nHih bang in Sang ki hong thei kik na ding in NulehPa lam pan lungduai tak in nong sep pih na te tung ah lungdam ung. Sang naupang te leh Sang nasem mi te cidam na leh amuan huai kikep na pen athupi pen hi.\nAmi in Sangkah kik ding pen February ni 1 Monday ni ki pan kik ding in khensat na ki nei hi, A/B kikhen na tawh ahun zui in Sang ki kah ding a, March 12 Friday ni dong tua hun khen na tawh Sangkah ding in ki khensat hi. Hih bang in hunkhen na tawh Sangkah na pen COVID-19 natna pan ki lawh mi atawm zaw na ding in December kha pan ki pan khentat na aki nei hi. Tua ahih man in hih hunkhen in Sangkah na tawh kisai thukhel na khat peuh peuh aom leh hong ki zasak kik ding hi. March kha Sangkhak (spring break) khit teh hih hunkhen in Sangkah na tawh kisai khat vei hong ki zaksak kik ding hi.\nFebruary ni 1 Monday ni Sangkah kik ciang, Sangkha Sangdawn dan tawh kisai hong thei sak nuam ung. Sang hong khak innkuan pih ten mawtaw tung pan tuak kul lo hi, naupang te cisa teh pen mawtaw tung pan kiteh nawn lo ding a, Sanginn sung ah kiteh ding hi. Azen zen in, na ta ah ci asat leh wellness khan ah NulehPa ten a dawn dong ki koih phot ding hi. Hih tawh kisai thu thak te na theihbeh nop leh Sang inn thukhun (temporary family handbook) ah (link) ki en thei hi ahihkeileh Sang inn ah zong phone tawh ki dong thei hi.\nIh Khua sung ah natna angah number khang ahih man in, agamla Sangkah ding pen January 29 Friday ni dong kikhan to hi. Tua hun sung teng in Siamah ten innkuan te tung ah phone tawh hong check den ding uh hi.\nFebruary ni1 ni teh Sang ki hong kik teh A/B schedule tawh Sangkah ki zom suak ding a, Siamah ten ki dawm tak in nasem ding uh hi. Hih bang in A/B tawh Sangkah na pen March 12 dong kizom suak ding a, adang khensat kik na aki neih leh hong kithei sak kik ding hi.\nInnkuan pih akua mah peuh in neklehdawn akisam te pen CAP tawh nasem khawm Sangpi te kiang pan kila thei ding hi, tua pen innkuan huh (family support) te kiang ah ki nget thei hi (Family Resources - Zomi). CAP Tulsa pan neklehdawn huh na pen ami tawh Sangkah kipat ding February ni 1 ni teh ki nei kik pan ding hi.\nCOVID-19 natna angah mi khang ahih man in, Phalbi Sangkhak aman khit Sang aki hong kik teh agamla tawh Sangkah kik ding in ki khensat hi. Sang khem peuh pen January ni4 Monday ni pan January 15 dong 100% agamla tawh sangkah ding uh hi. MLK holiday khit January 19 Tuesday ni pan kipan, A/B aki khen sa mah bang in ami tawh Sanginn sung Sangkah ki pan kik ding uh hi. Hih tawh kisai innkuan te tung phone tawh thu hong ki zaksak ding hi.\nCAP Tulsa nasem mi ten sangkhak sung leh Sangkhak khin agamla sin na tawh kizom suak ding ahih man in, akua mah peuh ading amuanhuai thei ding in lam en ung.\nSangkhak sung teng Innkuan te ading neeklehdawn huhna pen CAP tawh nasem khawm Sanginn pi te leh innkuan huh te tung ah ki dong thei hi. CAP Tulsa pan neeklehdawn tawh kisai huh na pen ami in sangkah kik ding hun January 19 pan kipan huhna kipan kik ding hi.\nCAP Tulsa in sanginn 10 a vekpi in a beisa A/B schedule nih khen in a kahsak sa mah bang in, kahsuak lai ding hi. A cih nop na in ah, kal khat ah ni nih sanginn ah a mingiat pai aa kah suak lai ding uh hi. Cidam na leh kidal nang’ zuih ding thu (protocols) te zui kawm in sanginn te kihong lai a hih lam, innkuan pih te ong lung muangsak nuam ung.\nSanginn te kihon na hang in, naupang te a thupi laisin na leh lunglut tak aa laisin na ah kihel na, innkuan te nasem kuan theih na, neh leh dawn ngah theih na leh a dang kisam tuam tuam te Family Support tung tawn pan ngah theihna te a kizom in ong pia zo hi ung. A/B Schedule kikhen na tawh, natna ah kiphokhiatna a tawm zawk nang’n, sang naupang leh sanginn nasem te sanginn sung ah hun khat sung in a om mi phazah a ki ciangtan hi.\nHih khensatna te ka neih uh ciang in, mun tuam tuam te ii makaih lamlah na te zui in ka bawl uh hi aa, tua te pen: Head Start Zumpi, Ih khua (state) leh ih kim leh pam (community) sung pan COVID-19 natna phazah khoptuahna (data), CDC, Oklahoma State Department of Health, leh Tulsa Health Department te a hi hi.\nCidamna lam aa a sem tuangsiah mi te in, tu nai i neih zum khakna (holiday) hang in natna a ngah mi ong khangto beh lai ding hi cih ummawhna a neih uh zong ngaihsut sa in ka om uh hi. Mailam thu piang ding a kizom in ka en cik suak lai ding uh aa, thu khel ding a kul aa leh zong ong za sak ding hi ung cih, innkuan te ong lungmuang sak nuam ung.\nKhua hun kician gen theih loh laitak hun sung, sanginn te ki hong suak kik theih nang leh resource tuam tuam innkuan ten’ natna sung pan lau om lo, muanhuai takin ngah theih nang’n a kizom in lungduai tak in thu nong zui kawikawi na te hang’n lungdam mahmah ung.\nTu laitak sang a kah khin sa innkuan te in zumpi (Admissions Office) pan a ta te ii sangkah kik hun gelna tawh kisai a ki cian zaw in zaksakna email a ngah ding uh hi. Theih huai vai thupi phone sapna te, phone pan lai khak na te leh email pan lai khak na te na ngah theih nang un, na phone numbat, na min, na omna mun, leh na email te a thak laihna na neih leh, hehpihna tawh hih mun ah na laih sak in. CAP Tulsa Innkuan te kizop na tawh kisai theihhuai thu.\nTua masiah bel, na ta leh a sangsia te a gamla pan laisinna, na ta ii sanginn ah ann nektheih lakna leh innkuan te aa ding vai a kihawm sak a hi Sinkhawm Ni laisinna lai lakna te mah na zom suak lai in. 2020-2021 Sangkah kum ah CAP Tulsa Sang pen Augustkha ki hong thei ding in lam en ung.\nFamily Support aa nasem tangmi te leh a dang panpihna piakna lam a sem nasem mi te in no ii na kisap bang bang uh ong huh ong panpih ding om den hi cih phawk in. Family Resources (Zomi).\nJuly 29, 2020 - 3:00 p.m.\nKumpi Sang te ii thukhun leh State sung ah COVID-19 aneitam lai ahihman in Sang ki hon ding pen August 31, Monday ni in ki hong ding hi. Sangnaupang tawm bek Sang ki kah sak ding hi. September kha dong ahunval kepna (before & after care) kinei lo phot ding hi. Tua mah bang in online pan laisin ding te zong laisin dan ding te tawh kisai Sanginn lam pan hong theisak ding uh hi. Sangnaupang te ii innkuan pih te tung ah huhna tuamtuam ahithei bang bang hong kipia suak ding hi. August ni 10 ni leh tua kal sung teng Sangkah ding leh kah loh ding tawh kisai, innkuan pih te lunggulh nate phone tawh hong ki dong ding hi.\nSangnaupang te ii innkuan pih te leh nasem mi te ii amuanhuai tak aom theih ding leh cidam ding pen ko ading thupi pen hi. Tua te tawh kisai khensat ding leh sep ding tampi kinei lai hi, thu thak aom leh zong innkuan pih te tung hong kizasak ding hi. Na lungduai na leh nong theisiam na te tung lungdam ung.\nMay 22, 2020 - 2:00 p.m.\nJuly kha ni 6 ni in SummerU Sang ki hong kik ding tawh kisai athupi theihsakna teng innkuan te tung ah hong kithei sak ding hi, tua theihsakna te hang in Sangkah kik ding leh kah loh ding khensetna ah tampi hong huh ding hi.\nJuly ni 6 SummerU Sangki hon thei na ding in June 22 ni a kipan Siamah te’n nasem kik ding uh hi. Cidamna tawh kisai nasem te ahi CDC te thukhun aom mah bang in Sangkhan size tawh akituak kikep dan leh kidop dan ding te ahi zong, siamah sung pan na asem thei ding zah tawh akituak in, Sangkipat ma leh Sanghun khit ahunval kepna (before&after care) te kinei thei lo ding hi, naupang khem peuh Sangkah kik thei lo ding hi. Gennop na in naupang khem peuh ading SummerU KhalSang kahna ki nei thei lo ding hi. Tua ahih man in July ni 6 ni akah thei ding te June 12 ni anunung pen koih in hong kizasak ding hi.\nNaupang te Sangkah kik na in innkuan te ading amuanhuai ding in lung gulh hi ung. Ko ading athupi pen in CAP Nasem mi te leh naupang te leh a innkuan pih te ii amuanhuai tak in om thei ding leh cidam na ding pen thupi pen hi. Tua ahihman in CAP Tulsa Cidam na tawh kisai nasem te, SangSiapi te leh CAP tawh nasem khawm Innkuan huh (family&children’s Services) te kipawl khawm in abeisa hun sung teng cidamna ding leh amuanhuai tak in om thei na ding in na kisem khawm hi, tun zong muanhuai tak in Sang akah thei na ding in zuih ding te hong ki thei sak ding hi.\n· Sang hunma leh Sanghun khit hunval Naukepna (Before or After Care) kinei lo ding hi\n· Sangkha leh Sangdawn na pen mawtaw koihna (Parking lot) ah kinei ding hi\n· Naupang te leh nasem te Sanginn sung alut ding teh cisa kiteh ding hi\n· Sangkha leh Sangdawn hun ahun ki khanto ding hi.\n· Sanginn sung ah nasem te leh naupang te bek lut thei ding hi, innkuan pih te leh, midang ahawh nuam te ahih zong volunteer ding te ahi zong kilut sak lo ding hi.\n· NeklehDawn te zong package tawh kipia ding a, innkuan annnek dan (family style) in ki ne khawm nawn lo ding hi.\n· Sangkhan sung lut ding teh Khutsawp ding hi, Sun ann nek khit teh ha ki nawn sak lo ding hi.\n· Azenzen in naupang khat peuh peuh in damloh na ahi zong cisa ahihkeileh adang natna aneih leh aompak theih na ding khan zong kibawl hi.\nJuly kha ni 6 Sangkah thei te a ding theihsakna pen hibek hi lo hi, July ni 6 acing ma dong hong ki thei sak toto ding hi.Hih KhalSang SummerU akah lo te zong 2020-2021 ading Sang na ap khit nak leh August kha Sangpi ki hon teh Sang kikah kik thei ding hi cih zong hong thei sak nuam ung.\nHih Sangkah kik sung teng innkuan khempeuh ading naupang te kidawm tak in kep ding pen thuppi pen hi ci ka thei uh hi,tua ahih man in Head Start zumpi, CDC,OKDHS leh Tulsa Health Department pan kikep dan ding athak thak in hong ki zasak toto ding hi. Adang dotnop na neih leh hehpihna tawh innkuan huh (FSS) te na theisak un.\nMay 8, 2020 - 11:17 a.m.\nTulaitak natna tawh kisai geelna leh theihsakna aom toto mah bang in, white House, CDC, Oklahoma State Cidamna tawh kisai zumpi te, National Head Start te leh adang kumpi tawh kisai zum te pan khensat na tawh July ni 6 ni Monday ni in Sangkipan thei kik ding hi. Summer U KhalSang pen Monday July ni 6 ni pan Thursday July 30 ni dong kinei ding hi.Hih tawh kisai innkuan huh (family support specialist) ten phone tawh hong theisak ding hi. Head Start te,CDC te,OKDHS te leh Tulsa Health Department te kiang pan kikep dan ding te hoihtak kizui in Sang ki hong ding hi ci hong thei sak nuam ung. Kikep dan ding zui dan ding athak aom leh zong innkuan te tung hong theisak ding hi ung. Adang theih nop na neih leh CAP website www.captulsa.org ah na en un.\nApril 17, 2020 - 3:41 p.m.\nLegacy plaza leh Support Service Omna Sang te kikhak lai ding a, HQ Nasem te zong Friday May 29 ni dong inn pan nasem lai ding uh hi.\nApril 1, 2020 - 11:12 a.m.\nCOVID-19 natgual hang in Pilna tawh kisai zumpi ahi ( The State Department of Education) leh CAP tawh nasem khawm Kumpi Sang te khentatna tawh kizui in CAP Tulsa Sang pen tukum Sangkah kum abei dong June ni 4 ni dong ki khak ding hi.Tua ahihmanin Summer U KhalSang zong aom leh aom loh ding pen mai kal sawn ah khentsat na kineih khit teh hong kitheisak ding hi. Inn ah naupang te laihilh dan ding hong hilh ding website athakkhat zong ki vaihawm laitak hi. Hehpihna tawh CAP website www.captulsa.org leh CAP facebook ah thuthak theihsakna te na en zel ding hong hanthawn nuam ung.\nMarch 26, 2020 - 12:48 p.m.\nOklahoma State Pilna tawh kisai zumpi (The Oklahoma State Department of Education) ten 2019-2020 Sangkah kum a ding Sangkhak ding leh online tawh laisin ding in thukimna nei uh hi.Hih Sangkhak na tawh kisai CAP Tulsa in Head Start zumpi pai dan ki zui hi, Tulaitak apiang thu tawh kizui in Head Start zum leh adang Sang ten Tulsa Cidam na tawh kisai zum ( health department ) pan thukhun te azui mah bang CAP Tulsa in zong tua thukhun zui ding in khentatna ki nei hi. Hibanglaitak in naupang te leh innkuan pih te ahoih pen huhna piak thei na ding leh CAP nasep te ading amuanhuai na ding gelna kinei hi. Tua gelna te akiciat khit teh CAP nasep te leh sangnaupang te ih innkuan pih te, phone tawh ahi zong, website leh facebook pan ahi zong hong ki theisak ding hi. Na lungduaina uh leh nong theisiam na te tung lungdam ung.”\nMarch 17, 2020 - 10:29 a.m.\nCAP Tulsa in cidam na leh amuanhuai tak om thei na ding in COVID-19 natgual tawh kisai thuthak aom bang bang hong kizasak toto ding hi.Hih natgual tawh kisai ahun zui in kikhel ahihman in, tulaitak thuthak zaksakna pen anuai ah kisim thei hi:- Oklahoma State pilna tawh kisai zumpi ( Oklahoma State Department of Education) ten COVID-19 natgual akilawh loh na ding in thukhun hong piak mah bang in CAP Tulsa Sang khem peuh Monday March 23 pan April ni 3 Friday nidong Sangkhak ding hi.\n- CAP Tulsa zumpi Legacy Plaza zong April ni 3 Friday dong kikhak ding hi.\no Naupang Sangap na pen captulsa.org/apply/early-childhood-education ah ki ap thei hi.Sangap te kimuhkhop dotna (interview) pen CAP Sang aki hong kik hun April kha teh McClure ah ki nei thei ding hi.\no 2020-2021 Sangkah kum ah Sang hong kah kik ding Sangnaupang alui te Sangap nai lo ih om leh CAP Sang ki hong kik ding hun April kha sung mah in McClure Sang ah kiap kik thei ding hi.Adang theih beh ding thuthak aom leh aom bang bang social media (facebook)pan ahi zong, phone tawh ahi zong CAP website captulsa.org/covid19 pan hong ki thei sak ding hi.\nMarch 16, 2020 - 5:44 p.m.\nOklahoma State Pilna tawh kisai zumpi ahi (Oklahoma State Department of Education) pan COVID-19 natna kilawhloh na ding thukhun tawh kizui in CAP Sangkhem peuh Spring break Sangkhak khin teh March 23 Monday ni pan April 3 ni Friday ni dong Sang kikhak suak ding hi. Neklehdawn kisam innkuan ii om khakleh CAP Sang te leh adang kipawlna te (“grab and go”) neklehdawn lak theih nading mun te ki vaihawm hi. Tua amun te ding pen CAP website ah March ni 20 ni Friday ni in ki suak sak ding hi. Tua khin teh Innkuan huh (family support) ten zong innkuan te phone tawh hong sam ding uh hi, akisap leh inn ah neklehdawn hong puak ding uh hi. COVID-19 tawh kisai theih beh nop na neih leh CAP website ahi captulsa.org/covid19 ah ki en thei hi.\nMarch 15, 2020 - 10:24 p.m.\nTulaitak CDC te thupiak na leh deihsak na tawh ki zui in, mi 50 pan a tung siah kikai khawm thei lo, om khawm thei lo ding ci a hih man un, thuthak zaksak na a om kik masiah, CAP Tulsa Headquarters a nasem khempeuh in inn pan na sem ding uh hi. Tua a hih man in, tulaitak Legacy Plaza a Admission Office ki khak a, innkuan kua mah pai thei lo ding hi. March 16-20 sung CAP Tulsa Schools khempeuh spring break sang kikhak a, thu dang tuamtuam a om kei nak leh Monday, March 23 ni sang ki hong kik ding hi.\nMarch 13, 2020 - 10:19 a.m.\nCOVID-19 husan natna tawh kisai thu thak aom bang bang hong ki zasak toto ding hi.Hih natna aom sung teng khualzin dan ding tawh kisai zaksakna ah natna kidal dan tawh kisai nasem te ahi (the Centers for Disease Control and Prevention CDC) te tung pan thuzasak na te anuai ah hong thei sak kik ung.\nHih spring break Sangkhak sung teng in US sung leh gampualam ah khualzin ding ahihkeileh mundang gamdang pan na inn ah zin hong tung ding aom leh anuai ah zui ding thu pawl khat hong thei sak nuam ung.\nCAP Tulsa nasep te bek a ding\n- Atung ah thu tawh akituak in thu piang na neih leh nasep na Ulian te supervisor te kiang ah thuzasak pah in.\nCAP Tulsa Nasem te leh Sangnaupang innkuan pih te adin\n- CDC te thukhun tawh kizui in “Level2 and 3 aom gam” ah khualzin na hih leh mi dang tawh ki gamla na mun ah nang bek na om phot ding kisam hi. (ni 14 sung om ding kisam ding hi)\n- Cisateh na thermometer te zang in nikhat nih vei cisa teh na tawh na cidamna en den in. Bukkhun leh husan haksana na neih leh naneih loh zong en in. Tua bang natna dan na neih leh na siavuan te kiang thu zasak in ahihkeileh Emergency room (ER) ah pai in.\n- Hih COVID-19 tawh kisai adang theih beh nop aom leh Tulsa cidamna taw kisai (Tulsa Health Department) ah zong ki dong thei hi. Phone nambat pen 918-582-9355 hi.\n- Azenzen in hih atung a lai aki at mah bang in na cisa in damlohna na neih leh kampan akiteh cisateh na te zang in na cisateh in. cisa (100.4° F /37.8° C or atamzaw) ahihleh inn ah om in Sang ahihkeileh nasep hong pai nai kei in. Nai 24 sung na ci asat nawn kei leh adang husat na tawh kisai natna (Gentehna: bukkhuh) natna na neih nawn kei leh, nai 24 sung natna tawh kisai zatui nek ding akisap nawt loh teh Sang ahihkeileh Nasep hong pai kik pan in.\n- Mipi zat mawtawpi, taxis ahihkeileh adang mipi tawh zatkhawm tuang theih te tuang kei in. - Mihon om na mun pai kei in ( Gentehna: Zipaina (shopping) ahihkeileh Movie etna) adang mihonpi om na ah pai kei in.\n- Mi dang khat tawh kimuhna kihona na neih ding leh na kikal ah kihal na om sak in (letmat 6 ki hal sak in)\n-Hih bang hun lai tak mi khat leh khat natna kilawh ding baih mahmah hi. Coronavirus natgual kilawh dan ataangpi in gen na:\n- Bukkhuh ahihkeileh hahchiai na pan- Mikhat leh khat kimuhna gentehna ki khoih na ahihkeileh khut kiletna\n- Natna lungno omna mun na khoih khin teh tua na khut tawh na kam, na nak ahihkeileh na mit te khut sawp lo in na khoih na pan zong kilawh thei hi.\nTua bang apiang loh na ding anuai a dan zui in kidal na kinei thei hi: - Seconds 20 sung satpiang leh tui tawh na khut mantak in sawp den in.\n- Alcohol tawh akibawl khutsiang sak na te zang in (60% alcohol ahihkeileh atamzaw)\n- Na Sangnaupang ten akhut hoih tak asawp ding huh in.\n- Natna kilawh loh na ding nata aci anat leh inn ah om sak in.\n- Bukkhuh teh ahihkeileh hahchiai teh na nak leh na kam pen na kiu zang in hum in.\n- Damlohna (cold ahihkeileh Flu) aneih te gei ah om kei in.\nHih thu tawh kisai ahihkeileh khualzin na tawh kisai theibeh nop na neih leh anuai a website ah ki et thei hi:Centers for Disease Control and Prevention (CDC),Oklahoma State Department of Health Tulsa Department of Health\nMarch 12, 2020 - 9:42 a.m.\nInnkuan pih mimal khat ciat cidamna, amuan huai tak om na ding leh na hoihtak sep theih na in ko ading athupi pen hi. Tulsa sung ah COVID-19 (coronavirus) natna tawh kisai zaksak na kikup na tampi kinei hi. COVID-19 cih pen husan na pan apiang natna lungno nam khat hi, tua lungno pen cisa, bukkhuh leh naaklah na hong piang sak thei lungno nam hi a, mihing khat leh mihing khat kilawh theih natna hi.\nCAP Tulsa pan behlap in natna pan kidal na ding in Tulsa Health Department (THD) te tawh thukizakna kinei den hi, tua khit teh Tulsa Health Department (THD) ten natna pan kidal ding dan hong hilh mah bang in kiimlehpaam ah akilawhtheih natna pan kidal ding dan te kizui hi. Tulaitak hih apiang thu tawh kisai US (United State) sung om Sang te akhak om lian nai lo hi.\nHih natna pan kidal na ding leh kilawhloh na ding in Spring Sangkhak sung teng Sanginn sung avekpi in lungno that na zatui tawh ki siansuah ding hi. Head Start te thukhun tawh kizui in siansuah na kinei ding hi. Hih natna abei dong in akisam bang bang siansuah na kinei suak ding hi.\nNang leh midang te natna lungno a ngah loh na ding cidam na tawh kituak gamtat nate ii zuih ding thupi hi.Tu te pen:\n- Atawm pen second 20 sung satpiang leh tui tawh na khut sawp den in\n- Huih sung ahihkeileh nakhut sung ah bukkhuh ahihkeileh hahsiai (sneezing) ken\n- Nakhutsawp lo in namit, nakam leh nanak lawng ken\n- Adamlo te ngei ah om kei in\n- Navan zat te leh na khat peuh peuh na khoih khit teh lungno that na tawh siang sak pahpah in\n- Naupang te aci anat leh inn ah om pih in\n- Khua hun kilaih sim in flu shot kisut sak in\n- Tuithawl, nawithawl, hai leh um leh bel te siang sak den in\nSpring break Sangkhak sung in khualzin ding nahih uh leh hih COVID-19 virus natna om ahih man in hoihtak na ngaihsut ding tha hong pia ung.Tua tawh kisai theihbeh nop aom leh hehpihna tawh The Centers for Disease Control (CDC): https://www.cdc.gov/coronavirus/2019-ncov/travelers/index.html website ah en in.\nNang ahihkeileh na innkuan sung ah damlohna COVID-19 virus natna angah aom leh siavuan te theisak in, apua na pai teh ahihkeileh inn ah na om teh zong cidam na tawh kituak om dan te na zui ding kisam hi.\nTua COVID-19 virus tawh kisai zuih dan ding te Tulsa Health Department website ah at uh a https://www.tulsa-health.org/coronavirus-disease-2019-covid-19ah ki en thei hi. Adang thei beh nop na neih leh the Centers for Disease Control https://www.cdc.gov/coronavirus/2019-ncov/about/prevention-treatment.htmlwebsite ah ki en thei hi.


url: =2008 Upadi a palsat uh hi ding :: ZOMI DAILY\nposted on 11 December 2014 at 9:54 am Lomkholna: Myanmar, News\nMakaipi guk kimukhopna ding pen Union Parliament in a kingen ahih manin, aana nei kumpite in lim takin a ngaihsut loh uh phamawh ding hi.\nHih pen mimal khat in a nget hi zenzen lo a, a sang pen aana neite kithukimin ngetna ahi hi. NLD bek cih bang in ngetna hi zenzen lo a, 2008 tawh telcingte kilomkhawmin ngetna ahih manin, aana neite in a thupi san mahmah hamtang ding uh hi. A zenzen in a san nop het kei uh leh amau teek in a bawl 2008 upadi a palsat uh hi ding hi.\nUpadi zuun phat ding tawh kisai-in No. 436 pen mi awn 5 valin minthuh in a kingen khin hi a, tua banah tu hun tawh a kituak lo tampi om lai hi, ci-in mipi lam panin zong kician takin genna tam khin mahmah hi.\nPresident in mipite tungah a TV panin a genna ah, “Union Parliament in upadi zuun phat theihna aana nei hi,” ci-in tam veipi a gen khit banah ka tavuan hi loin, kisaina zong ka nei kei hi. UP tavuan ahi hi, ci-in gen beh lai hi. Tua a deihna in, “Upadi zuun phatna hangin mailam ah Democracy tawh kalsuan theihna ding leh kumpi hong semte a dingin matutna hi ding,” a cihna ahih lam mipi in kitel kim pah hi.\nUpadi 4na bangin mipitel cing pen 75% om a, upadi 14na bangin galkapte 25% om hi. Hih 25% thu bangbangin 75% gamta ding i hi hiam? Tua bang hi zenzen leh Union Parliament in hih 2008 upadi hangin buaina pen a suveng zo lo i hihna hong kilang sak hi. UP ah ci le hang Min Aung Hlaing leh U Thein Sein zong a kihel ahi uh hi. Mai kum kitelna ah deihin deihta kei le hangin NLD mah in hong zo ding hi. ASSK ci le hang MP khat ahih banah Upadi vai lam saipi tavuan zong a kipia ahi hi.\nTua ahih manin hih ngetna pen i suan leh muan teng kihona ding ahih manin, hong nei thei le uh pha ding hi.\nRef: Daily Eleven Dec. 2 laimai 2 leh 3\nPrevious: ZYA Weekly News :: 05 December 2014\nNext: Tai kidemna – Sumkuang & Bilpi\nTusung ZYA nasep maban pawlkhat\nMacau khuasung ah Typhoon Hato huihpi hangin mi 3 si, 84 liam\nMawhnei Mi Diktangte (Justification a zom)


url: =NEHEMIAH | Dam Mang\nTUKAALSUNG SIMDING: Nehemiah 1-2; Thuhilhkikna 7:9; Late 23:1-6; Gamlak. 23: 19.\nPasian’ kamciam a tangtunna in, salpan mi pawlnih ciah- kikta uhhi. Pasian in pawlkhatmah a kigingsa in omsaklai hi. A nunungpen pawlte tungah mawhpuaklian khat kipia hi. Amasa nihte in Jerusalem khuapi leh biakinnpi lamkik kipan- thei hinapi a kimkotpan in langdonate hangin semzom thei nawnlo uhhi. A kimkot a gamte in, Israelte peuhmah gam tha- hat gamlian khat hong suak kik ding laulua uh ahih manun, khuapi leh biakinn a lamkik theihloh na’ngun ana buaisak den uhhi (Ezra 4: 6-24). Israelte hong ciahkikna in, amau ading lauhuaina hongsuak hi. Ahih hang Pasianin amite pen, launa khawngtawh mawk khawl ding in a sapkhiat hilohi.\nTua nasep zawhdong asem dingin, Pasian in, midang khat sapbeh lai hi. Ama min in Nehemiah hi a, Topa adingin nasem ding hi.\nNeh. 1:1-4 simin. Banghangin Nehemiah lungkham mah- mah hiam? Azak thusiate bangci dawnkik hiam?\nSalmat Jew pawlkhatte pen, Persiate gampi 4 lakpan khat ahi, Shushan gam ah ki koih a, tualai ah Nehemiah zong vaki- helkha in, kumpipa’ haitawi vasem hi. “Ka sanggampa Hanani” cihkhat Nehemiah 7: 2 sungah om a, tua zong Israel mi maimai khat mah hihtuak lel hi. Tua Hanani tawh a kihonate in, Ezra, Jerusalem a tunkik khit, B.C. 445 kum November kha laizang leh December kha laizang ciangdong hun sungteng hihtuak hi. Hanani thupuakna ah, Jerusalem in, a lauhuai mahmah dinmun ah omcih pulak hi. Khuapi kulh a lam- zawkma in, galte in suksiatsak zelzel a, galdal omlo muan- huailo in omzel uhhi. Samaria mite’n zong khuapi kulh suk- siatsak cih kiza a, thukician bel hi samlo hi. Gungal mite in langdona kam a pau manun, Kumpi Artaxerxes in zong tua lamkikna khawlsak hi (Ezra 4).\nBiakinnpi bel kilamlam napi’n, akem acing ding mite khua sung omtheinailo a hih manin, ki zosiang theilohi. Hih thute in, Nehemiah lungsim nasak mahmah a: Jew te’n hong ciahkik pongmawk uh hangin, Pasian’ min thangsak zolo uhhi. Galte a kihtak manun, Pasian innpi leh khuapi siangtho koihdah uh- hi. Nehemiah in Pasian zuanpah hi. Jewte in upna neu hi, meidawi hi cihbangin paulam tuamtuamte zang hetlo in, khukdin in, Pasian tungah thungen hi.\nHih thusiate tungtangah, Nehemiah in kapkawmin, an- tang, thungen hi. Tua mahbangin, eite’n zong haksatna hunte ah, Topa bangci naih ding cih hong hilh naci hiam?\nNehemiah 1:5-11 sung simin. Tua thungetna sungah a kilamdang thu bangteng omhiam? Mawhneite lakah amah ki- koihin thu a nget, banghang hi ding hiam?\n1. Pasian aw Nang nalian a, hehpihna nakidim hi. Neh. 1:5.\n2. Kong thunget hong ngai in. Neh. 1: 6.\n3. Mawh pulaakna Neh. 1: 6, 7.\n4. Na thuciamte limtakin nazui hi. Neh. 1: 8, 9.\n3. Kote nong gumzo hi. Neh. 1: 10.\n2. Kong thunget hong ngai in. Neh. 1: 11.\n1. Pasian in hauhna leh hehpihna hong pia hi. Neh. 1: 11.\nNehemiah thungetna sungah, Pasian liatna hehpihna leh amau mawhna hang a gupkhiatna ding thumna vive a hihi. Daniel 9 sung a Daniel’ thungetnate tawh ki zawitawn mah- mah hi. Nehemiah in kahna thumna tawh panpah lozaw a, Pasian’ liatna, lamdanna leh a thuciamnate kiplet ahihna leh a thumaannate pulak masa hi.\nA thungetna sungah, Pasian’ kamciam tawh kisai in, Nehe- miah in “Ciamteh” cih kammal zang hi. Ka thumanloh uh ciangin nong thehthang a, nong kaikhawm kik in nong thak- suaksak kik hi cihi. Kamciam masa tangtung khin a hih manin, a nihna nong tangtunsak na’ngin, nang kongzuan uh- hi. Pasian’ kamciamte tangtun sakding phawkkik na’ngin Ezra in lau hetlo in pulak hi. Ama’ kamciamte i pulakna hangin Pa- sian lungdam hi. Tuate um in muang ding, gingtak a genkhia dingin hong deih hi. Pasian’ kamciamte pulak zelzelna in, lam- et bei laitakin, muanna hong piangsak hi.\nNehemiah pen Kumpipa’ haitawipa hi cihi (Neh. 1:11).Haitawi cihbel nasep thupilua hihtuaklo hi mahleh, kumpipa tawh kizopna tampen a, huzaap nei mahmah nasep a hihi.Kumpipa a sukha thei ding, sih theihna dingte a ciam masapa ahi hi. Persia mite in, haitawite pen thupi- sak mahmah a, milianpi mahin ngaihsun uhhi. Et pak dingin, Assyria kumpipa’ haitawipa Esarhaddon zong kumpipa nuai alianpen pa hipah hi. Nehemiah zong ulianpi khatmah nahi a, Jewte ading pausak theihna dingin Pasian kiangah phalna ngen hi.\nTua thungetna BC 444 kum Nisan (April) kha sungah kidawng hi.Kinawngkai saknathu, Jewte leh Hanani in Ne- hemiah kiang a pulak khit kha 4 pai ta a, amahin zong tua kha 4 sung antang thungen napi bangmah ki lamdanna ommel lo hi. Pasian’ vaihawmna bel picing mahmah hi. Pa- sian in, Kumpipa’ lungsim nipsak a, a dawnna piasak hi.\nHaitawipa khat tawlkhatsung khawlsak in, gamdang pekah ulian semsak cihpeuhmah pen ngeina zong hi khollo hi. Pa- sian in Nehemiah hopih a, Kumpipa Artaxerxes I in zong, Judah gam ukdingin Nehemiah sawl hi.Kumpinu genna bang hileh, ngeina ahi khollo, zudawn pawi ah kumpinu vakihel thei hi. Nehemiah in Jeru- salem thugen pak tuanlo hi. Kumpipa tawh kisaithu bekmah gen hi.Tua ni in kumpipa kiangah a gen leh, kumpipa’ lungsim kizo tahi.\nNehemiah leh Daniel’ dinmunte a kibanna bang gen ding inei hiam? Nehemiah’ gamtatnate Kumpipa in pakta ahih- na bangci’n ki pulak hiam?\nNehemiah in BC 445/444 kimtengin Jerusalem hong tung hi. Nehemiah in sepding a kipattheih ma in, ukpipa kiang pan phalna aki ngetlai pan kipan, langdona ompah hi. Tobiah cih minpen Jew pau in “Topa hoih” cih khiatna nei hi (a tapa min Jehohanan zong “Hehpihna dim Topa” cihna hi) a, Ammonte ukpi sem hi.\nNehemiah in “Jerusalem hong tunlai in, a kimkotpan dawibiate in hazatna tampitak na nei uh thamlo, mi thupi khat ahih manin, galkapte’n cing hi. Tuate lak pan a siapenpen in, Haronite mi Sanballat, Ammonite mi Tobiah leh Arab mi Geshem cihte ahi uhhi. Hihte in, Nehe- miah gamtatna khempeuh encik vilvel in, a nasepnate koi ci dal theihding cih lampi zongden uhhi” (EGWhite Prophets and Kings, laimai 635).\nMakaihzia: Sinna 1: “Ka Pasian in ka lungsim sungah hong suaksakthu kuamah ka genkei hi” (Neh. 2:12) Nehemiah in ci hi. Galte kiangah genlo bek thamlo, Jew makaite kiang na -ngawnah genlo hi.Akul bangbang a semding hihtuak lel hi.\nSinna 3: Nasep ding khat a pulak ciangin, Pasian’ makaihna pulak masa a, tua khit teh kumpipa kammalte tawh zomzel hi. Ki-aapna a neihma un hanthotna pia zel hi. A lamdang mah- mah Pasian’ ompihnate hangbek mahin, gal leh sa lakah khuapi leh biakinn a lamkik ahi uhhi. Nehemiah leh mipite’ antan thungetna tungtawnin, Pasian in, lampi a honsak a, amau unzong hangsan takin semngam uhhi.\nNehemiah 2: 19, 20 simin. Nehemiah’ upna hong koici pulaksak nasa hiam? Thuhilhkikna 7: 9; Late 23: 1-6 leh Gamlakvakna 23: 19 cihte in Nehemiah tungtang bang huhna hongpia thei tam?\nNGAIHSUT BEH DING: Prophets and Kings, laimai, 628-634 sung “A Kampha Mi Khat” cih thulu tawh, EGWhite laigelh si- min.\nNehemiah pen thunget hatmi a hihi: “Nehemiah in, a mipihte adingin a lungsim sungkhia tawntung hi. A siangtho deihsakna tawh thungetsak den hi. Kumpipa lungkimtheih nading leh Israel mipite thahatkik nading a hih nakleh amah hanciam mahmah hi. Kumpipa’ maiah maipha ngah nading zong Pasian kiangah thungen hi. ‘Tuni in keimah na nasempa hong daupaisak in, hih mipa’ mai ah hong hehpih in’ ci in thungen hi. Ama’ deihnate Kumpipa’ maiah a sunma in kha 4 sinsen thungen in ngak hi” (EGWhite, Prophets and Kings, 629 -630).\n1. Wednesdayni dotna i dawnna in, Lai Siangtho lui/ thak sungah, Pasian sap mite in bang langdona peuh thuak thei zel uhhiam? Tua bang haksatna thuaklo, Pasian sap mite tungpan bang pilna nangah hiam? Topa’n a nasep zoding hong sap ciangin, lungkiat hetlohna ding bang pilna nangah hiam?\n2. Nehemiah 2: 18 sim lecin, mikhat teci panna in bangzah vanglian a, Nehemiah in a mipih Jewte tungpan bang thapiakna ngah thei naci hiam?\n3. Kumpipa’ huhna lo peuhmah tawh, Ezra leh Nehemi- ah in bangmah hih zolo hi. Thukhatah hihte gel in milimbia mite ukzawhna tawh nasem uhhi. I pawlpi nasepna ah kuakua hi taleh, hong ukzawhnate zangin na i semsiam thei diam? Tuabang isep ciangin, i pawlpi bnagzah kidophuai hiam?\n4. Nehemiah 1:1-11 sungah a thungetna enkik in. Pasi- an tawh a thukzaw kizopna neihtheih na’ng bang hong huh thei hiam? Ki aap, mawh pulak leh kamci- am pulak cihte in bang hong hilh hiam?\nTaggedlesson 2 4q19zokam ssl\nPrevious Article NEHEMÍAS Esp l2\nNext Article NEHEMIA l2


url: =Tukhang khangnote’ khan ~ Dr. Pau Khan En :: ZOMI DAILY\nposted on 23 June 2019 at 4:59 pm Lomkholna: Article, Paukhanen\nTukhang khangnote’ khan (The Youth of this Generation) ~ Dr. Pau Khan En\nLeitung khang tangthute en le hang ngaihsutna thuthakte kum za om simin a na kikhel tohtohna teltakin i mu thei hi. Ahi zongin kum zalom sawmnih (twentieth century) bei kuan ciangin kum zalom khat ngakzo lo-in kum sawm lom (one decade) sung cih phial dingin thungaihsutna hong kinak khel pha mahmah hi. Kum (1980-2000) sungin Hunkhen thu pomzia (post–modernity) le Leitungbup huam ngaihsutna (Globalization) te-in leitung buppi hong zeel ziahziah ta hi.\nHun khen thu pomzia hangin tangtawng ngaihsutna ahi thuman khat bek om (absolute truth) pan in thuman i sak bangbang aman hi lel hi (relative truth) cih thu hong lang mahmah pah hi. Thuman le maan lo pen i et na tungah kinga zaw lo (objective truth) in tua na a en nu a en pa tungah kinga zaw hi, (subjective truth) cih ahi hi.\nTua bang mahin leitung zong a nei tuam om sese lo-in zang khawm ni, zangkhawm zeekkhawm ni cih hi-a, gam khempeuh ah sum zuak zum bawlna company te (multi-national company, transnational company) hong om to pah zuahzuah hi. Hih globalization kici taang leitung ngaihsutna ah a kilang pen zia le tong (characteristic) in kidemna (competition) ahi hi. A zote khang toto ding a, a lelte kia suksuk ding hi, cih hi mai hi.\nHi banga khanghun a kikhek laitakin khangthak hun a nei, pilna siamna a sin Kalay University a om, Zomi Siamsin Kipawlnate in Laisin kum 2017-2018 kum ading “Siamsin Magazine Volume 5” na sunga suahsak dingin thului (article) hong nget uh ciangin ka lungdam a thului khat kong gelh pah buatbuat hi. Ahangin amaute khangthak hun ah i muan i suan ding, i gam i lei le i minamte hong makaih dingte-uh ahi hi.\nNawl khin theih loh ding tukhang leh mailam khangthak hun adingin i mi poimawhte- uh ahi hi. Kam dang khat in ci le hang tu khang leh mailam a ding a, a kithawi khol a kiging khol pilna siamna nei khangnote uh ahi hi. Tua ahih manin “TUKHANG KHANGNOTE’ KHAN” cih thulu bulhin ka ngaihsutna pawl khat hong pholh khia in Siamsin tuailaite zong ka vaikhak nuam hi.\n1) Tulai Siamsin Khangnote in pilna mahmah hong bulphuh veva ding uh ka deihsak masa hi. Sangman ding leh degree ngah maimai ding ciang bek hi lo-in amau sin pilna siamna (major field) tektek theihpi a hong theih, siam pi a hong siam ding uh ka lunggulh mahmah hi. Pilna peuhpeuh a val om het lo hi. University a siamsin Khangnote aw, na sin uh thu (major subject) khempeuh siam mahmah dingin hong hanciam un. A zo, aman leh a tunga ka gen mah bangin degree ngah maimai ciang bek hi lo-a, a siamngiat ding leh i gam i lei, i minam sungah a zang khia thei ngiat dingin hong hanciam un cih kong vaikhak nuam hi.\n2) Tukhang a Khangnote’ Khan ding aka deih, ka lunggulh leh Siamsin University a tuamtuam a om tuailai Khangnote ka vai khak nop thu in pasian mahmah mangngilh loh ding ahi hi. Pasian masak lo-in kikhawsuak zo lo hi. Gam leh lei, i minam kipuah zo lo hi. A tomin ci le hang midangte ading kinung ta zo lo hi. Tua bang ka cih ciangin Pasian thu bek ngaihsunin sang man ciangin hunbit Pasian nasem ding a cipah ka hi kei hi.\nTua pen Pasian’ hong teel thu hi ding hi. Ahi zongin Pasian phawk kawm zahtak kawm a na sep khempeuh Pasian nasepna mah hi pah hi. Tu laitak in i minam sungah i kisap lian pen in hunbit Pasian nasem ding sangin Pasian bulphuh leitung nasem tampi i kisam zaw pek hi. Bang hang hiam cih leh tua pen taangzai zaw thuk bun zaw hi. Ka khualzinna a ka giahna hotel khatah laikhat na kisuanga tua lai in,\n“Lawh nei dingin sin in (Learn to earn)\nNuntak nadingin lawh nei in (Earn to live)\nTaangpite’ na sem dingin nungta in (Live to serve)”\nci-in lai na kisuang hi. Ka lungsim hong khoih hi. Hi kasa peuh mah hi. Pilsinna i kungmui in taangpite’ adinga nuntakna hi thong hi. Pilna na sin laitakin nanu napa, nakhua natui in nang hong lamen hi. Na Pawlpi in nang hong lamen hi. Kawlgam bupin nang hong lamen hi. Tua tetungah na hoih sem ding (to serve) in nang hong kilemen mahmah hi. Pasian bulphuh in nikhat ni ciangin minam makai leh gam makai na hih ding lamen in nang hong kilemen hi. Tukhang, Khangnote’ Khan in Pasian bulphuh khangnote hih ding mahmah thupi pen hi.\n3) Tukhang Khangnote’ Khan ding a, a lungulh huai mahmah khat in muhkholhna (vision) neih ding ahi hi. Mailam kum sawm, kum sawm nih, ah Zomite koi ci kalsuan ding cih muhkholhna neih ding kisam hi. Muhkholhna (vision) nei om kei leh minamte kiam duaiduai ding hi. Ahi zongin tua Muhkholhna pen mimal khat bek muh kholhna hi lo-in mikim muhkholhna (common vision) ahih ding kisam ding hi.\nTua bang mah in tua Mulkholhna zong sepna in a zuih ding kisam lai ding hi. I minam leh i gam i lei adingin Muhkholhna nei makai leh tua muhkholhnate a sem ding makai tampi i kisam hi. I minam pihte-in Siamsin Khangnote tung panin tua bang a Muhkholhna leh mangmatna (vision) a nei, tua Muhkholhnate a semkhia makai nong hih ding uh hong lamen hi.\nI minam leh i gam i lei adingin Muhkholhna (vision) nei-in tua Muhkholhna (vision) pen sepkhiatna (action) in a zuih ding kisam ding hi. Hi kei leh i Muhkholhna (vision) pen zalmang (dream) bek hong suak ding hi. Tua ahih manin Tukhang Khangnote’ Khan ding a ka lunggulh in Muhkholhna (vision) mahmah hong neih ding uh ahi hi. Tua phot lo-in i minam le i gam i lei kipuah kizuun zo lo ding hi.\n4) Tukhang Khangnote’ Khan dinga ka deihsak lian mah khat in Gamsung ki-ukna (politics) ah kihel ding ahi hi. Kum 50 taang (1962-2010) bang khakcipna (restriction) i thuak hi. Tu-in i deih zah le i lamet zah ahih nai loh hangin tua henkol damdam in hong kisut ding tawh kibang hi. Hih hun laitakin pilna nei tuailai khangno tampi gam ki-ukna Nainganzi (politics) ah kihel ding kisam hi. I kihel kei leh mite’ nuai ah i om den ding hi. Tho to-in ei zong i deih na i awsuah ding (voice) kisam hi. Pasian nasem ding tua zah in i kisam pak nawn kei ding hi.\nAhi zongin gam ki-ukna (Nainganzi) lam leh kumpi nasem lamah (civil service) tampi i kisam lai hi. Tua ahih manin Tukhang a Khangnote aw, i minam leh i gam i lei puah ding in ki-ukna (Nainganzi) a zui khangno tampi hong kipia khia un. Hong panpih dingin i minam bup in kong ngak uh hi. Hi pen biakna nasep zah mahin a siangtho, a manpha, a haksa nasep ahi hi. Kipiak khiat (sacrifice) kul hi. Baih lo, ol lo hi. Ahi zongin i minam le igam i lei na it uh leh sep loh in pha mawh hi. Ei in i sep kei leh mi-in hong sem ding a mite’ khut nuai ah i omom ding hi.\nKei lunggulh ngel ah bel mai 2020 kitel hun ciang peuhmah in Zomi Siamsin Khangno sungpan in nih leh thum hong kidok khia in mekuang hong lui a, tua te mah Zomibup in me pia pah ngiat a Zomi tang mi hong hih dinguh ka lunggulh le ka thungetna ahi hi. Nainganzi peuhmah nawlkhin khakha lo-in thutak in sunglut in makai hihding tum dih ni. Siamsin khangnote aw, hong hanciam un.\nTua zah khat mahin kumpi nasepna (civil service) ah zong pilna nei Tukhang Khangnote tampi lut dih ni. Khat le nih i om kiaukiau hi. Lungdam hi hang. Maingal tuam hi hang. Gam le minam ading a nuntak theihna, nasep theihna leh gamtat hoih gamtat pha teci pan khiat theihna tua mun ahi hi. Khangno tampi kumpi nasepna sungah hong tualbual le-uh cin cih i minam bup taangin kong hanthawn hi.\nTukhang Khangnote’ Khan dinga ka lunggulh thu a ngana in khangnote lungsim taangzai a, a huam kim ding (inclusivism) cih ahi hi. Ei Zomi sungah zong ki batlohna tampi i nei hi. Kampau awsuah, i kibang kei hi. Teenna mun le mual kibang lo-in a kual a kual in i om hi. Biakna pawl (denomination) in hong khen lai hi. Hih bang nianua lak a, a om Zomite khatlekhat kigimneih lo-in i kihuaikim nading pen Tukhang a Khangnote’ Khan ding ahi hi. Kipuaseh ding baih a, kihuaikim ding haksa hi.\nHita leh Tukhang a Khangno Siamsin mipil misiamte-in a minam a hiang a meng khempeuh puaseh het lo-a, sungtumin huaikim ding kisam hi. I kibat loh i kilamdannate kitelsiam kisang siam a thupi lapi a om ciangin lawng khat a ging zo ziahziah dingin i om ding kisam hi. Hih in Tukhang Khangnote’ vaipuak hingiat hi. Ei Zomi nam bek hi lo, sak le khang a omte leitungbup a om khangnote tawh suakta tak in kizom kipawl thei in mite thusim le zahtak banga a om theih ding pen tukhang Zomi Khangnote vaipuak lian pen ahi hi.\nTung Pasian in Kalay University a om Zomi Siamsin kipawlna thupha pia hen la, akhang akhangin kip semsem zai semsem ta hen! A minam bup uh Kawlgam bup adingin zattheih pilna siamna a nei minamte suan minamte muan leh “Tukhang Khangnote’ Khan’ a hoih a, a zeem le a zuun zo dingin i biak Pasian in hong siam ta hen! ci-in thupha kong paih hi. Rev. Dr. Simon Pau Khan En (Ph. D, D.D) Zomi Siansin\nPrevious: Naupangno abuan pasal khat aciltang ki tankhiatsak in si\nNext: USA, Tulsa pan Lia Niang Sian Cing (Nahnuai, Samte beh) in hongnusia\nU 20 World Cup A lung luut te aa diing


url: =A gilsung ah Cocaine vankham apua khat Bangkok Airport ah kiman :: ZOMI DAILY\nposted on 11 September 2017 at 4:35 pm Lomkholna: Brazil, News, Sawltak, Thailand, World\nA gilsung ah vankham Cocaine apua khat Bangkok Airport ah kiman\nThailand, Bangkok Airport ah Brazil gammikhat alutsawm laitak in Checking kibawl a, agilsung ah vankham Cocaine kimu ahih manin kiman cih Bangkok Post pan kiza hi. Thai Authorities te genkhiatna ah nungkalsung in akiman hi a, Cocaine pen 1.3kg hi in, amanzah pen 6.5 Million Bath bang manneiding hi ci’n Sunday ni in genkhia uhhi.\nTua akiman Brazilian gammi nihte pen kum 27 aphakhin Paulo Henrique Pires Do Nascimento leh kum 35 aphakhin Elsonias Coleta Da Silva cihte ahi uhhi.\nHihte lakah khatpa pen Thai gamsung ah aomsa, atualbialsa ahihi. Alawmpa in agilsung ah Cocaine honkhat nawmvalh in Bangkok Airport pan alutsawm laitak in akiman ahihi. Alawmpa akimat ciangin Thai gamsung ah aomsa penzong Hotel panin kiman khiapah hi.\nHih Cocaine tepen Thai gamsungah summet bawlnadingin azuaksawn sawm uh ahihi.\nBangkok Airport ah akimanpen Paulo Henrique Pires Do Nascimento hi a, Ethiopia gampan in Thai zuanin ET617 Flight vanleng tawh atung ahihi. Avanteng lading in Luggage Collect na phual ah apai ciangin Thai Police te’n na encikpah uhhi.\nThai gamsung ah Brazil gammi te’n vankham Cocaine hong lutpih khading hi ci’n thu zakhol uh ahih manin, tua Brazil gammipa hoihtak in Checking bawlpah uhhi.\nX-ray tawh Scan akibawl ciangin agilsung ah muanmawhhuai vanhonkhat kimu takpi hi. Tuaciang in Police te’n thusitna neipah uh a, anunung ciangin tua Brazilian gammipa’n Ethiopia gampan in kongpaima in Cocaine honkhat ka nawmvalh mahhi ci’n genhia hi.\nTuaciangin Thai gamsung ah avaikhakpa, apuaknading Hotel zong theikhia uh a, alawmpa zong akiman ahihi.\nRelated: Bombi sungtenkawm ah vankham apua numei 4 Yangon Airport ah kiman\nVankham puakzia zong atuamtuam himawk hi. Nungdiak August khasung inzong Yangon International Airport sungah numei 4 te’n bombi sungten kawmkal ah vankham “Heroin” pua uh ahih manin kiman uhhi. Tua numei 4 tepen Shan State sungpan hi uh a, Yangon panin China Airlines tawh Taipei alengkhiat madeuh in akiman uh ahihi. Sawltak #zomidaily\nPrevious: Kum 52 aphakhin papikhat avengpa in ciangtawn tawh asatgawp laitak Video kikhahkhia\nNext: Mehhuan gim namsialua ahih manin vengta kitotlawh in mikhat in sihlawh, 3 liam\nEimi namdang pasal neite ka muhna\nMi hampha i cih kuate hiam?\nKaal Thum Sung U.S.A. ah ~ Pu Zokhai